EUSKAL MUSIKA KATEA: PETTI\nBakarlaria da Petti (Bera, Nafarroa, 1973) eta amerikar sustraiak dituen rocka egiten du. Bost bakarkako disko kaleratu ditu, ia denak Gaztelupeko Hotsak zigiluarekin, eta Anari, Txuma Murugarren, Rafa Rueda edota Barrence Whitfield kantariekin partekatutako diskoak ere baditu. Pettiren ezaugarri nagusiak, erraietatik ateratzen den ahots urratu eta sakona, bluesaren arimaz kutsaturiko kantu ezkor eta ilunak, gitarra jotzeko trebezia eta taula gaineko indar basa dira.\nJuan Luis Perez Mitxelena da Pettiren jatorrizko izena. Musikarekin lehenengo kontaktua Noise Hole taldean izan zuen, hamasei urterekin. Geroago, bide esperimentalago bati ekin zion Zup taldearekin batera, baina 1997ra arte ez zen bakarka aritzera ausartu. Haren izena Gaztelupeko Hotsak zigiluari lotuta dago; izan ere, Soraluzeko (Gipuzkoa) diskoetxearekin argitaratu ditu orain arteko lan guztiak. Lehenengoa Amets bat (Gaztelupeko Hotsak, 1999) izan zen, Billy Bragg, Nick Cave eta Nick Drakeren eraginpean egindako diskoa. Lan horretatik hasita, lan guztietan hainbat lagun izan ditu alboan; gehienak, Berako musikariak. Beñardo Goietxek (Morau eta Agotak) lagundu dio beti koruetan eta hitzak idazten, adibidez.\nBi urte geroago, Arrazoiak (Gaztelupeko Hotsak, 2001) kaleratu zuen. Arima rockzalea duen diskoa izan arren, folk delakora begira jarri zen bakarlari beratarra, abestiak gitarra eta ahots soilez eratuz. Urte berean, Nafarroako Bertsozale Elkarteak kaleratutako Nafarroa, hitza dantzan bilduman (Gor, 2001) parte hartu zuen, "Isiltasuna oihuka" abestiarekin. Etxeko uzta hirugarren lana (Gaztelupeko Hotsak, 2002) izen bereko taldearekin grabatu zuen: Iñigo Telletxea (baxua), Joseba Irazoki (gitarra) eta Aitor Garzia Maikel (bateria). Disko elektrikoa da, Pettik grabatu duen rockeroena. 2003ko Gasteizko Azkena Rock jaialdian aurkeztu zuen, besteak beste The Hellacopters, Steve Earle eta Iggy Pop & The Stooges taldeekin. Halaber, zenbait kontzertu eman zituen Terry Lee Hale songwriter estatubatuarrarekin Euskal Herrian eta Espainian zehar.\nOndoren, Xabi Garre abeslari eta gitarrista donostiarrarekin (Señor No) kontzertu akustikoak ematen hasi zen. Rock & roll, rhythm & blues eta soul egileen bertsioak eskaintzen zituen bikoteak (Ray Charles, David Bowie, Andre Williams, Jimi Hendrix, Rory Gallagher...), eta horietako batzuk disko batean jaso zituen. Diskoan, besteak beste, Chris Casello gitarristak hartu zuen parte.\nHalaber, 2011. urtean Xabier Lete idazle eta kantariaren omenez antolatutako kontzertuetan parte hartu zuen Pettik, Alex Sardui (Exkixu, Gatibu), Eñaut Elorrieta (Ken Zazpi), Mikel Urdangarin, Pier Paul Berzaitz eta beste zenbait musikari, idazle eta bertsolarirekin batera; haren harira, Sortuko dira besteak ikuskizuna sortu zuten 2012n. Euskal Herriko zein nazioarteko abeslari eta taldeen kantuen moldaketak eskaintzeko. Horietan ere parte hartu zuen Pettik.


Caostica film laburren eta bideoklipen jaialdiak 51 lan proposatuko ditu 2021ean\nCaostica film laburren eta bideoklipen jaialdiak 51 lan proposatuko ditu\nBilboko jaialdiak animazioa, bideoklipak eta bideozinema uztartuko ditu ekainaren 21etik 28ra bere sail ofizialean.\n"Homeless Home" Alberto Vazquezen lana izango da ikusgai egongo denetako bat\nCaostica Film Labur eta Bideoklipen Nazioarteko Jaialdiaren 19. edizioa ekainaren 21etik 28ra egingo dute, Bilboko hainbat espaziotan. 51 lan aurkeztuko dituzte sail ofizialean, besteak beste Alberto Vazquez eta Paul Urkijoren lanak eta La Oreja de Van Gogh, Los Chikos del Maiz eta Ezpalak taldeen eta Maika Makovski artistaren bideoklipak.\nAntolatzaileek azaldu dutenez, Bilborock eta Sarean aretoetan eta EHUren Bizkaia Aretoan egingo dute jaialdia.\nToki horietan ikusgai egongo diren lanen egileen artean hauek daude: Alberto Vázquez, Pablo Hernando, Zuzanna Plisz, Sergine Dumais, Paul Urkijo, Lily Rinae, Sam Ortí, Coke Riobóo, Pablo Polledri, Marco Arruda, Alexandra Májová, Ryan William Harris eta Marc Lesperut.\nBestalde, lanen proiekzioez gain, beste hainbat ekimen izango dira jaialdian. Koldo Almandozek, esaterako, "Hondar ahoak" ETBko telesailari buruzko saio bat eskainiko du, "Las 100 primeras películas de Nicolas Cage" liburua aurkeztuko dute eta kontzertuak egongo dira.\nAurtengo epaimahaiko kideak, bestalde, hauek dira: Josemi Beltran Fantasiazko eta Beldurrezko Zinemaren Donostiako Astearen eta Giza Eskubideen Zinemaldiko zuzendaria, Izibene Oñederra Arte Ederretako doktore eta animaziozko film laburren egilea eta Norma Vila zinemagile eta ekoizlea.


Lanerako Garraio Planaren diseinua eta ezarpena modu arin batean garatu\nGaratu zure plana tresna digitalak erabiliz, eta %50 baino gehiago aurreztu kostuan eta denboran\nDenbora eta kostuak murrizten dituen metodologia berritzailea\nEzinbestekotzat jo dugu gure langileei Mugikortasun-plan jasangarri eta osasuntsua eskaintzea. Ciclogreen-ek prozesu guztian erakutsitako trebetasuna nabarmentzen dugu, gaiari buruzko aholkulari trebeak izateaz gain, egin dizkiogun eskaera pertsonalei ere erantzun dielako. Diagnostiko elebiduna garatu dugu, eta partaidetza-maila nabarmena lortu dugu. Orain badakigu zein diren gure abiapuntua eta lortu nahi ditugun helburuak. Eskerrik asko!\nCiclogreen-en pizgarrien programari esker, eta mugikortasun-erronkak eginez, kilometro jasangarriak egitera animatu dugu jendea, autoa erabili ez zezan. Gure Mugikortasun-plan zuzentzailearen baitan dagoen programak bizimodu osasuntsuago bati ekitera animatzen ditu langileak, lanerako joan-etorriak egiteko modu aktiboagoak lehenetsiz; hala nola, bizikletan, oinez edo patinetean egitera. Programari esker 170.000 kg CO2 gutxiago isuri dugu orain arte.\nULMAn mugikortasun jasangarria saritzen hasi ginenetik bizikleten aparkalekuak eskas geratzen hasi dira. Gure langileek Erronka oso serio hartu dute, eta askok ikusi dute lanera modu jasangarrian etortzea hain zaila ere ez dela, eta askotan, norbere autoa erabiltzea baino erosoagoa eta azkarragoa ere badela. Orain gure aparkalekuak kudeatu beharra dauzkagu, mugikortasun jasangarrira egokitzeko, eta hori oso positiboa da ikuspuntu guztietatik.\nZure plana egiteak ez luke amaiezina izan behar\nModu konbentzionalean eginez gero datuak ez dira hain fidagarriak izango, eta denbora eta diru asko galdu daitezke. Hau besterik ez duzu lortuko:\nEnpresan mugikortasunaren inguruko daturik ez izatea\nLangileen konpromezu txikia\nOhitura jasangarriagoetara aldatzeko zailtasuna\nZure erkidegoan aplikatzen diren legeak ezagutzen al dituzu?\nGero eta gehiago dira lanerako garraio-plana izatera behartzen duten Autonomia Erkidegoak. Horietako batzuek 50.000 €-rainoko zigorrak ezartzen dituzte.\nEnpresaren erronka nagusiak konpontzera bideratutako plana\nDiseinu, inplementazio eta jarraipen azkar eta eraginkor baterako teknologia.\nHilabeteetako esfortzuaz ahaztu zaitez eta araudi berrietarako prest egon.\nLangileen inplikazioa lor ezazu\nGamifikazioari esker produktibitatea hobetu\n- Langileen motibazioa handitu\n- Bultzatu ESK jarduera eta lerrokatu zure estrategia GJHekin\n- Lortu etengabeko jarraipen bat adierazleen bitartez\nIngurumenarekiko konpromisoa sustatu\nMugikortasun jasangarria sustatzen dugu\n- Enpresaren ingurumen-kontzientziazioa areagotu\n- CO2-igorpen korporatiboak murriztu\nAzpiegitura arazoei aurre egin\nHobetu zure enpresako instalazioen efizientzia\n- Aparkalekuen saturazioa ekidin\n- Sarbideen hobekuntzak eskatzeko datuak bildu\n- Emaitzetan oinarritutako eta zure enpresara egokitutako neurriak hartu\n10+ herrialdetako 50+ erakundek gureganako apostua egin dute langileen arteko joan-etorri jasangarriak sustatzeko eta karbono-aztarna murrizteko.\nHasi lanerako garraio-plana prestatzen\nErreferentziazko erakundeen lanerako garraio-planen gomendio teknikoak aplikatzen ditugu (IDAE, EEE-EVE eta ATM)\nGure diseinu taldeak komunikazio-kanpainan lagunduko dizu\nMugikortasun inkesta gamifikatua langileentzat\nHasierako diagnostikoaren azterketa eta komunikazioa\nMugitze-ohiturak aldatzeko sustatze-programen inplementazio azkarra\nProzesua azalduko dizugu\nEzagutu gure gida:\nLanerako Garraio Plana garatzeko urratsak


Euskara ikastea diruz lagunduko du Aldundiak aurten ere - Arabako Euskara Zerbitzuak\nby AEZerbitzuak | Ira 6, 2019 | Administrazioa, Euskalduntzea eta alfabetatzea, Familia bidezko transmisioa, Sentsibilizazioa eta motibazioa, Uncategorized @eu | 0 comments\nIrailaren 2an aurkeztu zuten Arabako Foru Aldundiak, Gasteizko Udalak eta Arabako euskaltegiek euskara ikastea eta erabiltzea helburu duen euskalduntze-kanpaina berria. Aurtengo leloa honako hauxe izango da: Ikasi eta erabili euskara. Merezi du!\nHorretarako, Aldundiko Euskara Foru Zerbitzuko zuzendari berria den Lexuri Ugarterekin batera, Iñaki Gurtubai Gasteizko Udaleko Euskara zinegotzia, eta Arabako euskaltegietako ordezkariak izan ziren.\nEkitaldian aipatu zenez, Gasteizko euskaldun kopuruak goraka egin du etengabe azken 38 urteotan. Arabako hiriburuan, esaterako, 1981ean euskaldunen ehunekoa 3,5ekoa baino ez zen; gaur egun, ostera, %27,28koa da eta hazkunde horretan giltzarri gertatu da euskaltegiek egindako “lan mardula”.\nBestalde, Iñaki Gurtubaik bere burua jarri zuen adibide: “30 urte izan arte, gaztelania besterik ez nekien. Orduan euskara ikasi nuen eta horixe izan da sekulan gertatu zaidan gauzarik ederrenetako bat. Beste kultura bateko atea ireki zidan, eta, ni-neu, poz-pozik nago orduan egindako ahaleginagatik, baita lortzeagatik ere”.\nGasteizi dagokionez, matrikulazio epea irailaren 2an hasi da, eta izen ematea gizarte-etxeetan eta baita zenbait udal-kiroldegitan ere egin daiteke. Guztira Gasteizen 85 talde eskaintzen dira: 65 talde gurasoentzat; 12 talde 55 urte baino gehiago dituztenentzat; 6 talde atzerritarrentzat; eta, azkenik, 2 talde ostalaritzako eta merkataritzako langileei begira.\nEra berean, Foru Aldundiak 4. aldiz segidan, hiriburuan ez ezik, Araba osoan eta baita Trebiñun ere jarraituko du euskara ikastea diruz laguntzen; horretarako, 100.000 euro bideratu ditu.\nIldo horretatik, Lexuri Ugartek azpimarratu zuen Aldundiaren diru-laguntzen xede nagusia dela 2019-2020 ikasturtean A1, A2, B1 y B2 mailetako ikasleei matrikularen prezioa merkatzea.\nHalaber, euskararen erabilerari dagokienez, hauxe gehitu zuen Ugartek: “Ez dira gutxi helduen artean urtero-urtero euskaraz ikasten ari diren arabarrak. Batez beste 5.000 dira euskarazko ikastaroetan matrikulatuak direnak. Baina gehiago izan daitezke, askoz gehiago! Izan ere, badakigu, 35 eta 44 urte bitartean euskaraz ulertzen dutenak (%52,96) gehiago direla Araban elebakarrak baino (%47,04). Adin tarte hori oso emankorra da, bai lanean, bai seme-alaben etxeko hazkuntzan ere, kalean sozializazio bideak irekiz hizkuntzaren bidez. Hortaz, dei berezia egin nahi genuke 35 eta 44 urte bitartean direnak euskaltegietara jo dezaten euskara ikasteko eta euskara praktikatzeko guneetara jo dezaten, kirolean, aisian… “\nIaz 992 ikaslek eman zuten izena euskaltegietan Aldundiaren laguntzarekin, guztira 81.225 euro banatuz. Aldundiak emango dituen laguntzak eskatzeko epea irailaren 30ean bukatuko da.\nHementxe duzu Aiaraldean egindako bideoa, bertan ikasle eta erabiltzale aktibo bat ezagutuko dugu:\nShare the post "Euskara ikastea diruz lagunduko du Aldundiak aurten ere"


EREIN Pribatuak 2019 - Lanpostuak sortzeko laguntzak - Landaren eta Itsasertzaren garapena - Euskadi.eus\nEREIN Pribatuak 2019 - Lanpostuak sortzeko laguntzak\nLandaren eta Itsasertzaren Garapeneko eta Europar Politiketako Zuzendaritza Europako arau-esparru berrira egokitzen ari denez (PDR 2015-2020), eta Euskadin landa-garapenaren helburuak lortzeko oinarrizkotzat jotzen diren zenbait lerrori jarraipena ematea ezinbestekoa denez, 2018ko ekitaldirako laguntzetarako deialdia iragartzea, I. eranskinean xedatzen diren Euskal Autonomia Erkidegoko landa-eremuetako (G4, G5 eta G6 landatartasun-maila) landa-ekonomiaren dibertsifikaziorako eta garapenerako laguntzei dagokienez, "Landa Eremuen Definizio Teknikoa"-aren arabera.\nEuskadiko landaguneetan enpleguari eutsi edo enplegua areagotzen lagunduko duren nekazaritzaz bestelako jarduerak sortu eta garatzeko edozein inbertsioak babesteko\n- Nekazaritza sektorearekin zerikusirik izan ez baina sektorea dibertsifikatuko duten jarduerak.\n- Mikroenpresen eta enpresa txiki eta ertainen eraketa eta garapena, eta autonomoetan alta emandako pertsona fisikoek garatutako proiektuena, betiere inbertsioak nekazaritzako produktuak eta elikagaiak ekoiztera, eraldatzera eta merkaturatzera bideratzen ez badira. Garapena dela ulertuko da produktibitatea gehitzen duen edo ekoizpen- edo negozio-ildo berria dakarren edozein inbertsio. Enpresak eta autonomoak onuradun izan ahalko dira, landa-eremuetan kokatzen edo bizi badira eta nekazaritza-arlokoa ez den jarduera badute..\n- Enplegu sorrera garbia.\nAgindu honetan jasotzen diren laguntzak finantzatzeko baliabide ekonomikoak Euskal Autonomia Erkidegoko 2019ko ekitaldirako Aurrekontu Orokorretan xede horretarako ezartzen diren kredituetatik aterako dira, honela banatuta:\n2019 2020 GUZTIRA\nJarduera ekonomikoa dibertsifikatzeko laguntzak\nLanpostuak sortzeko laguntzak\nLanda-eremuen garapenerako eta dibertsifikazio ekonomikorako 2016ko ekitaldirako laguntzen onuradunak\n1. Laguntzaren xede izango dira Euskal Autonomia Erkidegoko landa-eremuetan enpleguari eusten eta hura hazten laguntzen duten eta nekazaritzakoak ez diren jarduerak sortzeko eta garatzeko egiten diren inbertsio-modalitate hauek:\na) Nekazaritza-sektorearekin lotuta ez dauden jarduerak, baina sektore hori dibertsifikatzen dutenak. Nekazaritza kontzeptuak barne hartzen du nekazaritzakoa dena, abeltzaintzakoa eta basokoa, Nekazaritza eta Elikagaigintza Politikako abenduaren 23ko 17/2008 Legearen 4. artikuluko 1. zenbakiarekin bat etorriz. Onuradun izan ahalko dira nekazaritza-sektoreari lotutako pertsona fisiko edo juridikoak eta ustiategi bateko familia-unitateko kideak, Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamenduaren 19. artikuluko 3. zenbakian ezarritakoari jarraikiz (Landa Garapenerako Europako Nekazaritza Funtsaren (LGENF) bitartez landa-garapenari laguntzak emateari buruzkoa eta Kontseiluaren 1698/2005 (EE) Erregelamendua indargabetzen duena).\nb) Mikroenpresen eta enpresa txiki eta ertainen eraketa eta garapena, Europako Batzordearen 2003ko maiatzaren 6ko Gomendioak egiten duen definizioaren arabera, eta autonomoetan alta emandako pertsona fisikoek garatutako proiektuena, betiere inbertsioak nekazaritzako produktuak eta elikagaiak ekoiztera, eraldatzera eta merkaturatzera bideratzen ez badira. Garapena dela ulertuko da produktibitatea gehitzen duen edo ekoizpen- edo negozio-ildo berria dakarren edozein inbertsio. Enpresak eta autonomoak onuradun izan ahalko dira, landa-eremuetan kokatzen edo bizi badira eta nekazaritza-arlokoa ez den jarduera badute.\nc) Enpleguaren sorrera garbia. Laguntza horien onuradun izan ahalko dira mikroenpresak eta enpresa txiki eta ertainak, nekazaritza-arlokoak ez badira eta landa-eremuetan kokatzen badira. Nolanahi ere, kasu bakoitzean aplikatzekoa den hitzarmen kolektiboan xedatutako orduen % 50eko enplegua izan beharko da, gutxienez. Era berean, laguntzak jaso ahalko dituzte enpresa-izaera hartuko duten pertsona fisiko langabeek, baldin eta eremu horietan bizi badira eta beren autoenplegua sortuko duen nekazaritzakoa ez den proiektu bati ekiten badiote.\n2. b) eta c) hizkietan jasotako laguntzen onuradun izan ahalko dira nortasun juridikorik ez duten pertsona fisiko eta juridiko pribatuen taldeak, ondasun-erkidegoak edo, nortasun juridikorik eduki gabe, b) eta c) hizkietan aurreikusitako proiektu eta jarduerak aurrera eraman ditzakeen edozein unitate ekonomiko edo ondare bereizi mota. Bertan parte hartzen duten pertsona fisiko edo juridiko pribatu guztiak joko dira onuraduntzat, eta guztiek bete beharko dituzte agindu honetan eta agindua garatzeko eta aplikatzeko arauetan ezarritako betekizun eta baldintzak.\n3. Aurreko puntuko b) eta c) hizkietan jasotako laguntzak bateragarriak dira haien artean.\n4. Laguntza horietatik kanpo geratzen dira erakunde publikoak.\n5. Ezingo zaie laguntza eman krisi-egoeran dauden enpresei, betiere krisialdian dauden enpresak salbatzeko eta berregituratzeko estatu-laguntzei buruzko erkidegoaren zuzentarauetan jasotako definizioaren arabera.\n6. Agindu honen bidez deitzen diren laguntzak Europar Batasunaren Funtzionamenduari buruzko Tratatuaren 107. eta 108. artikuluak minimis laguntzei aplikatzeari buruzko 2013ko abenduaren 18ko Batzordearen 1407/2013 (EB) Erregelamenduaren arabera emango dira (2013ko abenduaren 24ko Europar Batasunaren Aldizkari Ofiziala, L 352/7). Horiek horrela, enpresatzat ulertu behar da jarduera ekonomiko bat gauzatzen duen erakunde oro, izaera juridikoa eta finantzaketa-modua edozein dela ere.\nDeialdiaren araudia Agindua, 2018ko abenduaren 12koa, Ekonomiaren Garapeneko eta Azpiegituretako sailburuarena, zeinaren bidez iragartzen baita G4, G5 eta G6 sailkatutako landa-eremuetan ekonomia garatzeko eta dibertsifikatzeko laguntzen 2019ko ekitaldiko deialdia, entitate pribatuei zuzendua (EREIN Pribatuak).\nEnpresaren ekonomia- eta finantza- plana\nHirugarrenen alta. Pertsona juridikoa izanez gero, ahalordetze-eskritura eta erakundearen eratze-eskrituraren eta estatutuen kopia, dagokion erregistroan zigilatuta.\nPertsona fisiko edo juridiko eskatzailea nekazaritza-ustiategi baten familia-unitateko kide bada, bertan gutxienez urtebete daramala egiaztatuko du, bere nekazaritzako jardueraren arabera Gizarte Segurantzan dagokion erregimeneko altaren bidez.\nAzken bi ekitaldietako kontu ikuskatuen kopia, sozietateen zerga edo PFEZaren aitorpena.\nDibertsifikatzen duen titulartasun partekatuko nekazariaren kasuan, izaera hori egiaztatu beharko du.\nEnpresa-izaera hartuko duten pertsona fisikoen kasuan, errolda-agiria.\nEnplegu-sorreraren kasuetan, emakumeek, epe luzeko langabeek eta % 33ko edo gehiagoko desgaitasun fisikoa edo psikikoa duten pertsonek inguruabar horiek egiaztatu beharko dituzte.\nIzaera juridikorik ez duten pertsona fisiko edo juridiko pribatuen taldeen eta ondasun-erkidegoen kasuan, kide guztiek sinatutako dokumentua, non jasotzen baitira talde bakoitzeko kideek beren gain hartutako konpromisoak, bai eta haietako bakoitzak aplikatuko duen diru-laguntzaren zenbatekoa, taldeari onuradun den aldetik dagozkion betebeharrak betetzeko ahalorde nahiko dituen ordezkari edo ahaldunaren izena eta funtsen hartzaile gisa izendatutako kidearen izena ?hark banatuko ditu taldeko gainerako kideen artean?.\nJarduera egingo den lekuan ondasun higiezina erabiltzeko baimena ematen duen tituluaren kopia, hura jabetza osoan edo partekatuan, errentamenduan, gozamenean edo prekarioan eduki.\nEraikuntza- edo birgaitze-obrak egingo badira, proiektu teknikoa aurkeztuko da, bai eta hura gauzatzeko behar diren baimen eta lizentziak ere, edo, bestela, haiek eskuratzeko eskabidea.\nProiektua baloratzeko memoria, agindu honen II. eranskineko ereduaren arabera egina. Proiektuaren deskribapena eta baloratu behar diren puntu guztiak jasoko ditu memoriak; eta, informazio horren euskarri gisa, behar diren akordio eta ziurtagiriak erantsi beharko dira, Jasotzen diren alderdiak bakarrik hartuko dira kontuan.\nPertsona fisikoek aurreko ebazpen-ataleko d) apartatutik l) apartatura bitartean (biak barne) aipatutako eskakizunak betetzen dituztela adierazteko erantzukizunpeko adierazpena aurkeztuko dute.\nPertsona juridikoek, berriz, aurreko ebazpen-ataleko f) apartatutik l) apartatura bitartean (biak barne) aipatutako eskakizunak betetzen dituztela adierazteko erantzukizunpeko adierazpena.\nEBAZPENA, 2019ko urriaren 4koa, Landaren eta Itsasertzaren Garapeneko eta Europar Politiketako zuzendariarena, zeinaren bidez argitara ematen baita Ekonomiaren Garapen eta Azpiegituretako sailburuaren 2018ko abenduaren 12ko Aginduan aurreikusitako laguntzen onuradunen zerrenda. Agindu horren bitartez, 2019ko ekitaldirako, G4, G5 eta G6 sailkatutako landa-eremuetan ekonomia garatzeko eta dibertsifikatzeko laguntzen deialdia egiten da, entitate pribatuei zuzendua (Erein pribatuak). [2019/10/04]\nProiektuak burutzeko epea luzatzeko eskabide formularioa (pdf , 798.23 KB)


Euskal Autonomia Erkidegoko emaitzak Gipuzkoan 2020\nPublikatuta: 2020/07/12 21:19 (UTC+2) Azken eguneratzea: 2020/07/12 23:40 (UTC+2)\nEAJk eta EH Bilduk 2016an baino eserleku bat gehiago lortu dute. PSE-EE hirugarren indarra da. Jarraian, Elkarrekin Podemos-IU eta PP+Cs daude. Voxek ez du ordezkaririk lortu.\nGipuzkoako emaitzak. Argazkia: eitb.eus.\nEAJk irabazi ditu hauteskunde autonomikoak Gipuzkoan, botoen % 100 zenbatuta, botoen % 36,53 eta 10 legebiltzarkide lortuta, 2016an baino bat gehiago; EH Bilduk botoen % 35,18 eta 9 eserleku lortu ditu, duela 4 urte baino bat gehiago.\nPSE-EEk hirugarren postua kendu dio Elkarrekin Podemos-IUri Gipuzkoan, botoen % 12,89 eskuratuta, eta alderdi moreak bi eserleku galdu ditu, botoen % 7,13 jasota.\nPP+Cs koalizioak legebiltzarkide bat lortuko luke, alderdi popularrak 2016ko hauteskundeetan bakarrik lortu zituenak baino bat gutxiago, botoen % 4,67 eskuratuta, aurreko hauteskundeetan baino lau puntu gutxiago. Voxek, botoen % 1,33rekin, ez du ordezkaritzarik lortu.\nDonostian, EAJk garaipen argia lortu du (botoen % 37,19), eta EH Bildu (% 24,52), PSE-EE (% 15,83), PP+Cs koalizioa (% 8,88) eta Elkarrekin Podemos-IU (% 8,18) geratu dira ondoren.\nEH Bilduk garaipen argia lortu du Ordizian, COVID-19aren fokuetako batean, Gipuzkoan aktibo jarraitzen duena: botoen % 45,30 lortu ditu (1.747 boto), 2016ko hauteskunde autonomikoetan baino 11,64 puntu gehiago (1.517 boto, % 33,66).\nAbstentzioa % 45,43koa izan da lurralde honetan.


Tesela - Wikipedia, entziklopedia askea.\nTesela mosaikoak egiteko piezetako bakoitza da. Antzinatean, marmolezkoak, kareharrizkoak, portzelanazkoak zein beirazkoak ziren. Hitza latinezko tessella hitzetik dator, bere aldetik, grezierazko τεσσερες datorrena.\nErromatar mosaiko baten teselak.\nErromatarrek mosaikoak egiten zituzten tesela izeneko pieza txiki horiekin, beraz opus edo ars tessellatum ere deitzen zitzaien. Teselak itxura kubikoko piezak dira, haitz kareharrizkoak edo beirazko edo zeramikazko materialezkoak, oso zainduak eta landuak eta tamaina desberdinetakoak. Artistak azalean antolatzen zituen, buru-hausgarri baten moduan, kolorea eta forma banatuz eta masa konglomeratzailearekin finkatuz.\nGreziar munduan oso ohikoa eta oso goizetik izan zen (K.a. V. mendearen amaieratik aurrera) tamaina eta kolore ezberdineko errekarriz (ibai ertzetan dauden harritxoak) osatutako zoladura. Lan honi lithostrôtos deitzen zioten (harriz estalia edo hedatua). Errekarri horiekin gai geometrikoen marrazki sinpleak egiten ziren. III. mendearen amaieran, K.a. IV. mendean, teselak, harritxo koloreaniztun hauek ordezkatzera etorri ziren.\nErromatarrak, teselekin egindako lana menperatzera iritsi ziren. Lehen lanak oso tesela txikiekin egiten ziren, eta, jada inperioaren garaian, tamaina handiagoa hartu zen, zentimetro karratu batekoa. Pergamoko Sosok izeneko mosaiko egileak, usoak izenarekin ezagutzen den mosaikoan, profesional handi baten lana egin zuen; mosaiko hau, tesela txikiz osatua dago: hirurogei teselek zentimetro karratuko espazioa hartzen dute.\nTeselak konglomeratzaile ia likidozko ohe baten gainean .jartzen ziren. XIX. mendeko margolari inpresionisten puntillismoarekin aldera daitekeen teknika bat zen. Mosaikoz egindako zoladura bat egiteko, hainbat urrats egin behar ziren, eta denborarekin hobetzen joan ziren. Lantegia berezia zen. Han, koadroa diseinatzen zen lehenik, eta lan honek enblema izena hartzen zuen, grekotik hartutako ahotsa, "Inkrustatzen den zerbait" esan nahi duena. Koadroa diseinatu ondoren, kolorearen araberako banaketa egiten zen. Ondoren, zatitutako lursail horietako bakoitzetik txantiloi bat ateratzen zen papiroan edo oihalean, eta txantiloi horren gainean teselak jartzen ziren, aurretik aukeratutako ereduari jarraituz. Teselak alderantzikatuta jartzen ziren, hau da, ikusiko zen aurpegiak txantilioiari itsatsita egon behar zuen. Lan hau amaituta zegoenean, adituek in situ garraiatzen zuten, artistak bere lana bertan amai zezan.\nAzken aldaketa 18 apirila 2021(e)an, 21:58(e)tan\nOrriaren azken aldaketa: 18 apirila 2021, 21:58.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika industrialeko proiektua (Modulua)" topic_facet:"Muntaia- eta mantentze-lan elektriko/elektronikoak (Modulua)" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila" author_facet:"Abarka Azkunaga, Asier"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika industrialeko proiektua (Modulua) Proposatutako gaia: Muntaia- eta mantentze-lan elektriko/elektronikoak (Modulua) Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila Egilea: Abarka Azkunaga, Asier\n1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lan-giroko harremanak (Modulua) Gehiago ... 1 Lanbide Heziketa 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika industriala (Heziketa Zikloa - LOE). Goi maila Mekatronika industrialeko proiektua (Modulua) Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...


Batzar Digitala 2015: Merkatu Digital Bakarrerantz - SPRI\nSPRI » IKTak » Batzar Digitala 2015: Merkatu Digital Bakarrerantz\nBatzar Digitala 2015: Merkatu Digital Bakarrerantz\nEuropean Digital Single Market-en logoa.\nEuropako Batzordearen lehentasun garrantzitsuenetako bat da Merkatu Digital Bakarra eraikitzea, non enpresak eta hiritarrak baldintza berdinetan iritsiko baitira ekonomia digitalak eskaintzen dituen aukeretara. 2015eko Batzar Digitala Rigan (Letonia) izango da ekainaren 17tik 18ra, eta estrategia horren oinarriak ezarriko ditu, zeinak 340 milioi euro sortu baititzake EBko ekonomiarentzat.\nMerkatu Digital Bakarrak helburutzat du Europako merkatu bakarraren askatasunak esparru digitalera eramatea. Teknologia digitalek eta haietan oinarritutako ondasun eta zerbitzuek aukera handiak eskaintzen dituzte enplegua eta hazkunde ekonomikoa sortzeko. Dena den, herrialde kide bakoitzak arau eta araudi desberdinak ditu –kontratuak, datuen babesa, copyright legeak edo zergak- eta hesi horrek Europako onlineko merkataritza balaztatzen du, bereziki ETE eta startup-entzat.\nMerkatu Digital Bakarraren estrategiaren bitartez ingurune bat sortu nahi da, zeinaren bidez estatu kideetako kontsumitzaile eta enpresek baldintza berdinetan eskuratuko baitituzte teknologia digitalak eta aukera izango baitute online operatzeko baldintza berdinetan, kontuan izan gabe non dauden edo zein herrialdetakoak diren. Horretarako, Europako Batzordeak hainbat lehentasun ezarri ditu: ingurune legal komun bat sortzea eta Europako edozein tokitatik abiadura handiko Interneterako sarbidea emango duten azpiegitura digitalak garatzea.\nEBk jakinarazi duenez, 315 milioi europarrek erabiltzen dute Internet egunero, baina kontsumitzaileen %15ak soilik erosi zituen Europako beste herrialde bateko ondasunak edo zerbitzuak 2014an. Onlineko enpresa txikiek gaur egun 9.000 euro inguru ordaindu behar izaten dituzte herrialde bakoitzeko legeei egokitzeko, eta ETEen %7k bakarrik saltzen du bere mugetatik kanpo. Halere, estatu kide guztiek merkataritza elektronikoko araudi berbera balute, enpresen %57 online saltzen hasiko lirateke edo dagoeneko saltzen duten bolumena handituko lukete, hori dio behintzat Digital Single Market estrategiaren txostenak.\nEkainaren 17 eta 18an 2015eko Batzar Digitala egingo da Rigan, One Europe, One Digital Single Market lelopean. Topaketa horretan aurrera egingo dute Merkatu Digital Bakarra lortzeko bidean. Merkatu bakar hori inplementatzeko, lehenik eta behin, telekomunikazioen merkaturako araudi komun bat egin behar da, eta horren ondoren etorriko dira datu pertsonalen babesa bermatzea, estatu kide guztietan kontsumitzaile guztientzako eskubide berdintasuna lortzea eta copyright arau komunak ezartzea.


Museoen Nazioarteko Eguna ospatzeko makina bat ekimen - Nontzeberri\nHasiera/BESTELAKOAK/Museoen Nazioarteko Eguna ospatzeko makina bat ekimen\nMuseo hiperkonektatuak: ikuspegi berriak, bisitari berriak lelopean ospatuko da Bizkaian Museoen Nazioarteko Eguna, eta makina bat jarduera egingo dira asteburu osoan.\nEuskara eta Kulturako diputatu Lorea Bilbao andreak esan duenez, “Museoen Nazioarteko Egunaren ospakizunetan ariko diren museoek argi erakusten dute Bizkaian denetariko museoak daudela. Bakoitzak zerbait berezia du, desberdina, berariazkoa. Denen artean gure lurraldearen eta gure nortasunaren funtsezko ezagutza eskaintzen dute. Aurten ere, ohi bezala, Bizkaiko museo handiek, txikiek eta denetariko gaiak lantzen dituztenek bat egingo dute Museoen Nazioarteko Eguna, eta horretarako sarrera erraztuko dute. Hain zuzen ere, ia museo guztiek doan sartzen utziko dute, eta horrez gainera jarduera bereziak antolatuko dituzte ospakizuna indartzeko.”\nMaiatzaren 18an izango da Nazioarteko Eguna eta ekitaldi guztiak asteburu horretan izango dira. Hainbatetan bisita gidatuak antolatu dira bai eta hitzaldi, eta tailer zenbait ere. Ostiralean, hilaren 18an, Bilboko museo hauetan ere doan izango da sarrera: Eleiz Museoa, Aste Santuko Pasoen Museoa, Bilboko Zezen Museoa eta Euskararen Etxea. Honako hauetan doako bisita gidatuak egongo dira: Simon Bolibar Museoa, Agurtza Arrantza Interpretazio Zentroa, Rialia, Dolomitas Antzinako Lantegi Museoa eta Burdin Hesiaren Oroimenaren Museoa.\nHortaz, Museoen Nazioarteko Eguna ospatzeko bisitariek berrogeita hamar bat jarduera edukiko dituzte.\nProgramazio osoa hemen begiratu ahal duzue.


American Dream - Karretera ondoko motela\n21/03/2013 07:25 0 comentarios\nKarretera ondoko motela\nEstatu Batuetan igaro nuen lehendabiziko egunaz oroitu naiz gaur. Iluntzean iritsi nintzen hirira, ia 24 orduko bidaia soinean neramala. Leher-leher eginda, noski. Teorian Internet bidez alokatua nuen apartamentuko giltzak jasoko nituen iritsi bezain pronto, baina ez zen hala izan. Tasio etorri zitzaidan bila: “zure giltzak ez daude prest. Bihar bulegotik pasatzeko esan didate”. Ederra hasiera! “Baina afaltzera goaz lagun batzuk, etorri nahi?”.\nEta han joan nintzen maleta eta guzti nire etorrera ospatzera. Afaltzeko, zerbeza bat, (Budweiserra noski!) eta pizza bat. Ez genuen pizza osoa amaitu eta hemen, ohitura den eran, jan ez genuena kaxetan sartu eta etxerako prestatu ziguten. Gaueko hamaiketan jandako pizza zahar hura ea zertarako behar zuten galdetu nion Tasiori eta haren lagun amerikarrak zera erantzun zidan: “bihar goizean gosaltzeko!”. “Nola? Gosaltzeko?”. “This is America, man!”. Lehendabiziko egunerako gehiegi iruditu zitzaidan. Nire pizza zatia, han geratu zen.\nBerriro maleta hartu eta errepide bazterreko motel batetara eraman ninduten, Tarantinoren filmeren baten seguru agertu den horietako batera. Logela bat eta kumun bat besterik ez zituen gelak; eta nola ez, errepiderako bista apartak! Nere lehendabiziko gaua beraz, errepide aldameneko motel batean pasa nuen. Ikaragarria izan zen.\nIkaragarria beste zerbait ez esatearren. Ez nuen ia lorik egin, besteak beste, ondoko gelakoak gau osoan zehar zarata arraroak atera zituelako. Ez dakit zertan aritu zen, baina hurrengo goizean maleta handi bati tiraka ikusi nuen eskaileretan behera, konk eta kank, konk eta kank, konk eta kank... “Ederretik libratu naiz”, pentsatu nuen.\nEguzkia atera zenean, maleta egin eta apartamentuko giltzaren bila joan nintzen. Dena ongi atera zen eta eguerdirako apartamentuan nengoen. Honek ere errepidera begirako bista ederrak ditu, bikain! nire gustukoak!\nHori bai, aurreko gauean tabernan utzi nuen pizza zatiarekin ederki oroitu nintzen. Gustura askoan jango nukeen txanpinoi eta gazta gozoz egindako pizza hura. Baina pizzarik ezean, zerbait egin behar eta partamentuetatik hurbil dagoen gasolindegira joan nintzen.\nBa bai, gasolindegian gosaldu-bazkaldu nuen: esne botila bat, platano bat, eta gaileta batzuk...\nHalakoxea izan zen beraz nire lehendabiziko eguna yankilandian. Karretera ondoko motel bat eta gasolindegiko bazkari bat. Orduan konturatu nitzen benetan, nire abentura hasia zela...


2017-2018 IKASTURTERAKO TALDEAK\nMATRIKULA IRAKASKUNTZA EZ OFIZIALA - 2017-2018 IKASTURTEA\n2017an 14 urte izatea edo betetzea.\n2016-2017 ikasturtean "Beste Hizkuntzak" dagokion hizkuntzan matrikulatuta egon direnak: Gainditutakoaren hurrengoan.\n2017-2018 IKASTURTERAKO INFORMAZIOA\nMATRIKULATZEKO EGUNAK: urriaren 3tik 9ra arte.\nORDUTEGIA: urriaren 3ko 9:00etatik urriaren 9ko 23:59ak arte.\nUrriaren 11n, 16:00etan agertuko dira. Talde horietan matrikulatu diren ikasleen klaseak urriaren 16an hasiko dira (ordutegiaren arabera)\nIKAPOSTU LIBREEN IRAGARPENA: Urriaren 11n, 16:00etan.\n- INTERNET BIDEZ: Urriaren 13ko 9:00etatik urriaren 29eko 23:59ak arte.\nIkasturte hasiera: urriaren 16an (ordutegiaren arabera).


“Gure Begirada” lehiaketaren lehen fasea osatzen ari dira gaur — Berbia\n“Gure Begirada” lehiaketaren lehen fasea osatzen ari dira gaur\nONCEk eta Mondragon Team Academyk antolatu dute, Enpresagintza Fakultatea eta Eusko Jaurlaritzarekin lankidetzan\nIkusmen urritasuna duten pertsonen erronkei aurre egiteko lehiaketa da Gure begirada. Euskal Autonomia Erkidegoko unibertsitateetan erdi-mailako edo goi-mailako ikasketak egiten ari diren ikasleei zuzenduta dago eta parte-hartzaileek proposatutako hiru erronketako bat hautatu eta horri aurre egiteko lana osatu beharko dute, taldeka. Nola hobetu garraio publikoaren irisgarritasuna; nola hobetu txandak ematen dituzten ikusizko pantaila informatiboen irisgarritasuna; eta mugikorrerako guztiz irisgarria izan beharko duen bideojoko bat sortzea dira aukeran dauden hiru erronkak.\nHodeiertzari begirada lehiaketaren lehen fasea osatzen ari dira gaur. Osatu diren lan taldeak elkar ezagutu dira lehenik eta landuko duten arazoa aukeratu dute. Erronka gainditzeko ideia desberdinak pentsatu eta irtenbidearen ideazioa borobildu beharko dute 22:00ak bitartean. Taldeak telematikoki ari dira lanean.\nHamabost egun barru, azaroaren 13 eta 14an, Begirada enfokatua fasea osatuko da Bilbon. Negozio eredua eta proiektuaren prototipoa garatu eta epaimahaiaren aurrean egingo duten aurkezpena prestatu beharko dute.\nIkusmen urritasuna duten pertsonen egunerokotasuna hobetzea helburu duen Gure begirada lehiaketak hiru sari banatuko ditu: 1000, 500 eta 300 euro. Gainera, erronka esparru bakoitzean aurkezten diren proiektu onenak abiatu eta gauzatu ahal izateko laguntzak emango dira.\nONCEk eta Mondragon Team Academyk elkarrekin antolatu duten lehiaketa honetan Enpresagintza Fakultateko Ekintzailetza-unitatea eta Eusko Jaurlaritzako Gizarte Politiketako Saila lankide dituzte.


Badaukagu 2021ko txoria! – Centro Martioda\nSorbeltz arruntak (Apus apus) irabazi du aurtengo, SEO/BirdLife-koek egindako bozketan 2021ko txoria izateko.\nHiriko txoria, gurera etortzen da udako hilabeteetan txitoak hastera, eta, gure ondoan bizi diren beste animalia batzuek bezala, bere populazio gainbehera nabarmena izan du azkenengo urteetan.\nBozketan irabazle argia izan da ehuneko 49.58 rekin, beste bi parte hartzaileak ; Antzandobil handia(Lanius meridionalis) ehuneko 27.15 eta Mirotz urdina(Circus pygargus) ehuneko 23.27 arekin amaitu zuten.\nHemen sakatuz gero SEO/BirdLife-ko link batera eramango zaituzte info gehiagorekin.\nPrevAnteriorUrteko lehen sarrera


Herri Ondarea :: Kuranderuak\nLorentza parterea egoten zan Laukizen, laguntzen. Lorentzaren gizona, Gregorio Eguzkiza, hazur-ipintzailea izan zan.\nIzeko bati besoa igeltsuaz jarri eutsan medikuak eta ezin mugituta euki eban. Gregoriok hazurrak beraren lekuan ipini eutsazan, eukalipto-bainuak emonda. Leku askotatik etorten jakon jentea Gregoriori, oso ona zalako hazurrak ondo ipinten.\nUrdailena eta gariak sendatzeko baegoan auzoan beste gizon bat: Benturo Urrutikoetxea. Gariak sendatzeko, bedar batek daukan esnea erabilten eban. Gari gainean emon, lurpean gorde eta gariak sikatu egiten ziran.\nInformador: Bego Barandika


Gabonetako menua prestatzen ikasteko sukaldaritza ikastaroa antolatu da | El Diario Vasco\nTolosa GoierriGabonetako menua prestatzen ikasteko sukaldaritza ikastaroa antolatu da\nGabonetako menua prestatzen ikasteko sukaldaritza ikastaroa antolatu da\nYARZA LIZARTZA. Viernes, 13 octubre 2017, 00:24\nAurten antolatu diren sukaldaritza ikastaroei jarraipena emanez Javi Riverok eta Eneko Amondarainek gabonetako menua prestatzen ikasteko ikastaroa emango dute. Oraingoan hiru zatitan banatuta egongo da. Lehen plateren gaia azaroaren 4an emango dute, bigarren platerena azaroaren 25ean eta postreena abenduaren 16an. Hiru egunak larunbatak dira eta 12:00etatik 15:00ak bitarte izango da ikastaroa, Txirrita Elkartean, eta prestatutako jakiak bertan dastatuko dira.\nIkastaroan parte hartzeko ez da beharrezkoa izango elkarteko kide izatea, ezta herritarra izatea ere. Txirrita Elkarteko bazkideek edo Lizartzan erroldatuan daudenek 15 euro ordaindu beharko dituzte saio bakoitzeko eta gainerakoek 20 euro saio bakoitzeko. Plaza mugatuak daude eta beraz derrigorrezkoa izango da Udaletxean edo elkartean izena ematea.\nEgutegirako argazki lehiaketa antolatu du Anoetako Udalak Errezil sagar lehiaketa eta azokarako izen ematea


balbula: February 2015\nasteartea, otsaila 17, 2015\n"e" genitivoa: gardenki azaleratua, arina eta ondo konpontzen da kin "a" artikulua, "an" inesivoa...\nTxopik (hemen) azpimarratu du a inportantzia e arintasuna an valiabide eta estruktura sintaktikoak. Eta ez zaio arrazoirik falta. Oso inportantea da eskura izatea valiabide eta estruktura sintaktiko progresivoak eta arinak afin gure jarioa joan dadin aurrerantz azkar eta seguru. Eta arintasun horretan, "e" genitivoak du avantaila gain "(h)on" astunagoa.\nNioen an hemengo komentario bat ezen:\nGauza da ze "-e" genitivo zahar hori da oso kandidatu ona te gardenki derivatu valiabide prepositivo genitivo bat.\nGainera da oso genitivo arina eta aise erabiltzen da.\n"e" preposizio genitivoak du egiten, gainera, bikote ederra kin "a" artikulu mugatu prepositivatua, zein ere bada oso arina eta gardenki derivatua ti euskara.\nEta "e" genitivo arin hori ez da soilik ezin hobeto konpontzen kin "a" artikulua, baizik-ere kin "an" inesivoa...\n"(h)on" valiabideak bádu presentzia fonetiko handiagoa ze "e" (ez da hain arina nola "e"), baina justu horregatik gerta daiteke astun samarra batzutan, eta bereziki an kateak.\nNik uste ze "e" horrek eman ahal dula joku expresivo ona an erabilera genitivoa.\nposted by Jesus Rubio at asteartea, otsaila 17, 2015 2 comments\nigandea, otsaila 08, 2015\nArintasuna vs. rekursivitate funtzionala\nDio Txopik buruz genitivoak (an aurreko posta):\nEzer ez jartzea [afin sortu sintagma genitivoak] da oso ekonomikoa, nahiz ta an esaldi luzeak, trabatzen du pentsamendua on hiztuna eta on entzulea.\nBai, dudarik gabe, ezer ez jartzea litzake arinena, baina gauza da ze arintasuna ez da kontu bakarra zeini erantzun behar (ezta inportanteena ere, nahiz izan inportantea). Aurrena behar dana, da rekursivitate funtzionala, zein dan gauzatzen an erraztasuna noiz konbinatzen perpausak edo sintagmak, genitivoak edo bestelakoak, afinda lortu estruktura egokituak respektu gure intentzio komunikativoak. Horrek du ematen erraztasuna an konbinazioa on ideiak, flexibilitate komunikativoa, abiadura (noiz nahi dan)... eta azken buruan gozamena.\nZoritxarrez, ezer ez jartzea ez da teknologia genitivo potentea noiz sortzen eta konbinatzen sintagma genitivoak (ez dut ikusten nola izan liteken). Ezer ez jartzea ez da soluzio orokorra ki arazoa on sortu ahal izan sintagma konplexuak erososotasunez.\nposted by Jesus Rubio at igandea, otsaila 08, 2015 5 comments


Formazioa, zintzotasunez • ZUZEU\nFormazioa, zintzotasunez –\nHerri bakoitzak zer ekoiztu, nola eta zer jan nahi duen erabakitzeko eskubidea izan behar du. Bide horretan, elikadura burujabetza lortu nahi duen gizarteak hainbat pausu eman behar ditu: erakunde eta gobernuek ekoizpen ereduaren aldaketa bultzatuko dituzten politiken aldeko apustua egin behar dute, gizarteak bertako produktuaren kontsumoak duen garrantziaz jabetu behar du, eta guztien oinarrian daudenek, baserritarrek, gizarteari kalitatezko elikagaiak eskaintzeko, ingurugiroaren zaintzan jarraitzeko zein landa inguruneak bizirik mantentzeko lanean hobetzen jarraitzeko formaziorako aukera izatea beharrezkoa dute. Ekoiztea ez baita, merkatuak elikagaiez betetzea bakarrik.\nEtorkizunerantz abiatu nahi duen edozein gizartek ezinbestekoa du formazioa. Ikastea haztea da, aberastea. Gauzak egiteko modu berriak ikastea, edo dakizkigunak hobetzea lortu nahi dugun eredurantz pausoak emateko bidea da. Azkenaldian zoritxarrez, formazioaren izenean emandako atzerapausoak ezagutu ditugu, eta horietako batzuk gainera, Ebro ibaitik gorako eremuan. Nonbait, eta prentsan irakurri ahal izan dugunez, UPNren gobernuarekin sinatutako akordioen bitartez 2,5 milioitik gora bideratu dira, ustez bete ez diren formazio ekintzetara. Ezin dira diru-laguntzak bideratu, nahi gabe edo hala nahi izanda, batzuk saritu eta besteak kaltetzeko helburuarekin, jakinik gainera, horrela jokatuz gizarte osoa dela galtzaile.\nDiru-laguntza publikoak, hitzak dioen moduan, publikoak dira. Ez dira batzuei zehazki zuzendutako diru-laguntzak. Deialdiek ez dituzte siglak itsatsita. Deialdi bakoitzean zehazten diren ezaugarriak betetzen dituzten edozein elkarteak izan behar du diru-laguntza horiek jasotzeko eskubide berdina. Ondoren, oinarrietan objetiboki zehaztutako puntuazio irizpideak izango dira onuradun zein den zehaztuko dutenak. Ezin dugu onartu, gobernu bakoitzean nork agitzen duen arabera, diru-laguntza publikoen erabilera pribatua egitea, batzuei sariak emanez eta besteak esku hutsik utziz. Gobernuan daudenek, Nafarroako bizilagun guztien dirua gestionatzeko ardura dute, eta arduraz jokatu behar dute. Larria da, gainera, karta horiek (deitu subentzio edo diru-partida publiko) alderdiko lagunen arteko karta-jokoan banatzen direla ezagutzea, jokoan tranpak eta iruzurrak egitea baimenduz.\nHorrelako ekintzekin, ezikusiarena eginez, edo ekipoko kideak bere atean gola sartzeko aukera ahalbidetzen duen unean uneko kontseilariak, ez du soilik diru-publikoaren desbideratzea baimentzen soilik, hain oinarrizkoa den errekurtso batek ere, formazioak, izen ona galtzen du.\nIzan gaitezen inteligenteak, joka dezagun hezitako jendearen moduan eta bideratu ditzagun formazioko diru-laguntza publikoak formaziora. Izan gaitezen zintzoak. Eman diezaiogun gizarte osoari errekurtso horiek erabiltzeko aukera, gizarte eta sektore formatu batekin guztiok irabazten baitugu. Aldaketaren oinarria, hezkuntzan dago, pedagogia da elikadura burujabetza oinarri duen gizartea lortzeko bidea.\nbaserritarra, ehne, Ekoizpena, elikadura, formazioa\nIkusi duzu lehen euskarazko TED talk-a?


Wikiloc - ibilbideak GR11 (22. etapa) Estaon - Tavascan - Estahón, Catalunya (España)- GPS track\nsenderismo (Ibilbide senderismo en Espainia → Catalunya → Estahón )\nGR11 (22. etapa) Estaon - Tavascan\n2.365 112 1385\nEstaon-Estany Gran de Campirme (senderismo)\nBisitak 102, kokapena 6\nNondik gertu Estahón, Catalunya (España)\nEstaonen hasi eta Tavascanen amaitzen da GR11ko etapa hau. Goi Aigüastortas-eko goi mendietatik Andorrakora iritsi aurretik, bitarteko bidea. Baserritarren bizi modua ezagutzeko aukera polita.\nBidea Estaon herritik hasi eta Peracalç erreka jarraituz Nibroseko bordetara iritsiko gara. Hemendik aurrera eta borda pare bat pasaz Jouko lepora iritsiko gara. Hemendik behera Lleret eta Aineto herriak pasata Lladorre ibaiaren ertzean Tavascan herrian sartuko gara.\n1h edo atsedenerako kendu agertzen den denborari.\nKaixo, zure lagunak ibilbide interesgarri hau topatu du GR11 (22. etapa) Estaon - Tavascan https://eu.wikiloc.com/ibilbide-senderismo/gr11-22-etapa-estaon-tavascan-19477701 Ondo izan, Wikiloc - Munduko GPS ibilbide eta interesguneak


Hezkuntza edukiak (eduki dikatikoak) – Gizapedia\nHezkuntza edukiak (eduki dikatikoak)\nHezkuntza edukiak edo eduki didaktiboak hezkuntzako irakasgaiak osatzen dituzten jakintzak dira. Tradizionalki, jakintza horiek modu pasibo, lineal eta metakorrean transmititu dira, baina egun paradigma konstruktibista da nagusi hezkuntzako edukiak osatzerakoan, ikaskuntza esanguratsua eta zeharkakotasuna bultzatuz besteak beste. Hiru motako eduki didaktikoak bereizten dira:\neduki kontzeptualak, munduko egitate, printzipio, datu eta legeei buruzkoak.\nprozedurazko edukiak, ekitzen garapenarekin eta problemen ebazpenekin lotuak.\neduki aktitudinalak, arau, balio eta jarrerekin lotuak.\nGardenki: LOMCE hezkuntza-legea\nLOMCE 2013an Espainian aprobatu zen hezkuntza-lege eztabaidatsua izan zen. Kritikak eta mobilizazioei esker, legea bertan behera geratu zen 2016 urtean. Horri buruzko informazio gehiago hemen duzu, PDF formatoan.


Urteko Kirolariak hautatzeko proposamenak egiteko epea irekita da - Ayuntamiento de Azpeitia\nUrteko Kirolariak hautatzeko proposamenak egiteko epea irekita da\nCovid-19ak eragindako iazko geldialdiaren ondoren, aurten, berriro ekitaldia ospatzeko asmoa du udalak, abenduaren 18an. Azpeitiko Udalak kirol mahaiaren lankidetzarekin antolatzen da ekimena eta herritarrek eta eragileek beren proposamena egiteko aukera dute. Azaroaren 18a bitartean egin daitezke proposamenak.\nHiru hautagai mota\n1.- Urteko kirolaria saria (Gizonezko kategoria): norbanakoak edo taldeak izan daitezke.\n2.-Urteko kirolaria saria (Emakumezkoen kategoria): norbanakoak edo taldeak izan daitezke.\n3.- Urteko aipamen berezia boluntario lanetan aritu direnentzat: norbanakoak edo lagun-taldeak izan daitezke.\nProzedura eta epeak\nHautagaiak aurkezteko epea (azaroak 8tik - azaroak 18ra arte): klubeek eta herritarrek proposatutakoak.\ntelefonoz: 943-15 00 95\nUdal harrera erregistroan\nArgi utzi nahi da, kirol emaitzez gain, bestelako balio eta merituak ere kontuan hartzea garrantzitsua dela proposamenak egiterakoan.\nBotoa emateko epea (azaroak 19tik- azaroak 29ra arte): klubek eta herritarrek proposatutako hautagaiekin zerrenda bat osatuko da eta ikusgai egongo da, botoa eman ahal izateko:\nHerritarrek: igerilekuan eta kiroldegian jarriko diren buzoietan.\nEpaimahaia bilduko da (abenduak 1-3ko astean): jasotako proposamenetan oinarrituta, 2021. urteko kirolaria izendatuko du nesken kategorian zein mutilenean, eta urteko Kirol Boluntarioa ere bai.


Petronorrek 140 milioi baino gehiago galdu ditu 2020an – Ekonomiaren KZ\nPetronorrek 140 milioi baino gehiago galdu ditu 2020an\nPetronorrek 140,1 milioi euro galdu zituen iaz, eta 2019an 143 milioi euro irabazi zituen. Petronorreko Akziodunen Batzarrak konpainiaren kontuak onartu zituen 2020an, pandemiaren ondorioek markatutako ekitaldia; izan ere, urtean zehar munduko biztanleriaren ia konfinamendu osoa edo partziala zela eta, produktu energetikoen kontsumoak izugarri jaitsi ziren.\nAdibidez, gasolina-zerbitzuguneen kontsumoak % 23 egin zuen behera Espainian, aurreko urtearekin alderatuta. Horrez gain, upelaren batez besteko prezioa 2019koa baino 22 dolar txikiagoa izan zen, eta horrek ondarean eragin negatiboa izan zuen Petronorrentzat. Kanpoko merkatuetako produktuen biltegiratzeek ere gehieneko maila historikoak islatu zituzten; beraz, eskari nazionala eta esportazioarena ohiko mailen oso azpitik egon ziren.\nEskari baxu horrek eta biltegiratze maila altuak fintze marjina oso baxuak eragin zituzten: 2020an Petronorren marjina 3,24 dolarrekoa izan zen upel bakoitzeko, eta 2019an 5,50 dolarrekoa. Eskariaren eta marjinen maila horien aurrean, findegiko bi petrolio unitateetako bat geldituta egon zen 2020ko azken zortzi hilabeteetan. Urtearen amaieran, aurreko urtean baino 9,5 milioi upel gutxiago prozesatu ziren, eta hasieran aurreikusitakoak baino 16,6 milioi gutxiago.\nPetronorren destilazioa 58,3 milioi upelera jaitsi zen, destilazio ahalmenaren % 74,5. Salmentak 9 milioi tonakoak izan ziren, aurreko urtean baino % 13 gutxiago, eta merkatu nazionaleko salmenten beherakada milioi bat tonatik gorakoa izan zen.\n← CAFek 100 milioiko bi eskaera garrantzitsu lortu ditu\nEstatuko ontziolek 18 itsasontzi eraiki dituzte 2020an →\nOreka it hazten jarraitu du, baita 2020an ere


Tolvanera: zer da, ezaugarriak, jatorria eta ondorioak | Sareko Meteorologia\nUdako egunik lehorrenak eta beroenak baldintza ezin hobeak dira lurrean hauts-zurrumurruak sortzeko. Hauts zurrunbilo hauek izenarekin ezagutzen dira hopper. Hauts deabruak ere deitzen zaie, altuera handia lortzen baitute eta haize bolada nabarmenak sortzeko gai baitira.\nArtikulu honetan zaborrontziari buruz jakin behar duzun guztia, nola sortzen den eta zer ondorio dituen kontatuko dizugu.\n2 Hopperaren eraketa\n3 Txirristaren kaltea\nUdako egunetan eremuak lehortu egiten dira landaretza urria dela eta. Horri giro hezetasuna murrizten diogu eta lurrean hauts zurrumurruak sortzeko baldintza onak bihurtzen dira. Zurrunbilo hauek sor ditzakete hainbat kalte sor ditzakeen haize bolada nabarmenak. Zakarrontzia tornado itxuraren antza duen eta beste izen batzuk jasotzen dituen haize zurrunbiloak baino ez dira, besteak beste, revolvín, haize kanpamentua, besteak beste.\nNeurri aldakorreko biraketa duen airearen korronte zirriborroa da. Gehienetan biltegiak tamaina txikia eta bizitza laburra izaten du. Normalean metro erdi diametrokoa eta metro gutxi batzuetako altuera izaten du. Iraupena minutu batzuetakoa izaten da. Hala ere, badaude oso handiak eta biziak izan daitezkeenak. Batzuetan 1.000 metroko altuera har dezake eta inguruan 100 kilometro orduko haizeak sor ditzake. 20 min arteko iraupena duten zurrunbiloak antzeman dira batzuetan.\nHauts-zurrunbilo hauek aire beroa gainazaletik gertu dagoenean sortzen dira. Aire hori, beroagoa denez, ez da hain trinkoa eta azkar igo ohi da. Altuera altuagoetara iritsitakoan aire hotzagoa dastatzen du goian. Ingurumen baldintzak egokiak badira, korronte korrontea Coriolis efektua deritzonarekin biratzen hasten da. Coriolis efektua Lurraren berezko biraketari zor zaio. Igotzen ari den airea bat-batean igotzen denean, aire zutabea bertikalki luzatzen hasten da eta biraketa efektu bizia eragiten du momentu angeluarraren kontserbazio printzipio fisikoak.\nEsan liteke kanal bat tximinia bezalakoa dela, eta bertan aire beroa horren barruan biratzeko noranzkoan bezainbeste eta gorantz joaten da. Aire beroa igotzean flotagarritasuna galtzen du eta igotzeari uzten dio. Modu horretan, zurrunbiloaren muinaren kanpotik hasten da bere jaitsiera. Aire hotzagoaren jaitsiera kanpotik gorantz biratzen ari zen aire epela orekatzen hasten da. Modu honetan, sistema guztiz egonkorra duzu.\nEsan liteke zakarrontzia berez mantendu daitekeela, oso berotuta dagoen lurrean eboluzionatu ahala. Normalean lur antzu, basamortu edo asfaltoetan garatzen da. Lurzoru mota hauek eguzki erradiazio gertakariaren eraginez errazago berotu ahal izateko ezaugarri komuna dute. Ondoan duen aire oso beroa inbutuaren goialdean aztertzen denez, inguruko aire freskoa xurgatzen amaitzen da. Xurgatze hori gertatzen denean, tolosa segundo gutxitan xahutzen da. Normalean hori gertatzen da korritze abiadura mantentzeko bezain azkarra ez denean. Gerta daiteke, ontzia lurraren mailan tenperaturak baxuagoak diren lur eremu bat zeharkatzen duenean desagertzea.\nKanalaren atzean dagoen indarra lurreko tenperatura altua da, aire beroaren korrontea igo dadin.\nZaborrontziak bai bere ekintzarengatik, bai esposizioaren ondorioz sor ditzakeen kalteak ikusiko ditugu. Hondakin-hautsaren eraginpean egoteak hainbat osasun-egoera sor ditzake, hala nola, alergiak, sistema immunologikoan eragina, larruazalean, begietan eta mukosan eragin negatiboak. Fenomeno honen eraginpean egotearen ondorioz, zenbait efektu gerta daitezke arnasestasia, amigdalitisa, faringitisa, bronkitisa, pneumonia, asma, bihotzeko gaixotasunak, beherakoa eta beste batzuk.\nTolvanera oso maiz gertatzen den lekuetan, absentismo arazoak daude eskolan eta lanean eta osasunean eta ospitaleratzeetan gastua handitzen da. Horren adibide da Maribios mendilerroaren magalean kokatutako mendebaldea. 50 urte baino gehiago daramatzan deforestazio prozesua jasan duen herrialdeko eremu kutsatuenetako bat da. Espero bezala, deforestazio etengabeko prozesu honek fenomeno meteorologiko hau eratzeko mesedegarriak diren lur lehorragoak dituzten lurralde ez-ospetsuak sortu ditu. Gainera, gehitu behar dugu inguru horietan substantzia toxikoen etengabeko bonbardaketa jasan dutela, eta horien artean pestizidak, herbizidak eta ongarriak aurkitzen ditugu. Produktu kimiko horiek guztiek kalte larriak eragiten dituzte lurzoruaren ugalkortasunean eta leku emankorrenak leku idor bihurtzen dituzte.\nArtikuluaren hasieran ikusi dugun moduan, dira leku horiek zaborrontzia sortzeko aproposak. Lurzorurik idorrenetatik ateratzen den hautsa osasunarentzat kaltegarriak diren substantzia toxikoen hondakinak eramaten dituena da. Gauza bera gertatzen da haurrei, haurdun dauden emakumeei eta adinekoei bereziki eragiten dieten bakterio eta birusekin, polenarekin, esporekin, landare zatiekin eta intsektuekin. Hori dela eta, hautsontziak osasunerako hartu beharreko hautsa sortzen du.\nHondakinak eragindako bigarren mailako efektuak kontuan hartu behar dira. Urtebetean soilik, 3000 kaltetutako pertsona baino gehiago salatu ziren Pazifikoan eta herrialdeko iparraldeko erdialdean.\nEspero dut informazio horrekin zakarrontzia zer den eta zer efektu dituen gehiago jakitea.\nArtikuluaren bide osoa: Sareko Meteorologia » Fenomeno meteorologikoak » Hopper


Aurten baDA! - Diario de Noticias de Navarra\nIazko etenaldiaren ostean, bueltan da Durangoko Azoka, 'BaDA' lemapean. Landako gunean abenduaren 4tik 8ra bitarte. Ohikoez gain berritasunekin dator 2021eko zita, osasun neurriak tarteko\niñigo satrustegi 30.11.2021 | 16:02\nAurten baDA! Durangoko Azoka\nGauza asko geldiarazi zituen pandemiak. Etxean, kultura aringarri. Kalean, aretoetan, liburutegietan, antzokietan, inor gutxi. Kulturari heldu gintzaizkion; aringarri izan zen hilabeteetan. Kontzertuak, antzezlanak, erakusketak itzuliz joan ziren gutxinaka, neurriak-neurri, eta iragarritako normaltasun berria ezagutzeko aukera izan zen azkenik. Jende-pilaketarik ez zen iruditegi berri hartan eta hartara, ezin izan genion Durangon itzuli kulturgintzari esker onez egindako lana. Ez zen ohiko Durangoko azokarik egon. Ez standik, ezta kontzerturik ere Plateruenan.\nSormenaren arrakaletan zehar eta "Azokako taupada ez gelditzeko" asmoz, mantentzea erabaki zuten, Internet bidez baina. Nerea Mujika Gerediaga elkarteko zuzendariak eta Durangoko Azokako arduradunak azaldu du eran-tzuna "oso ona" izan zela: "Deialdia egin genuen, eta Euskal Herriak erantzun zuen". Ia 8.000 eskari izan ziren eta datuon gaineko balorazio positiboa egin zuten elkartean, baina Mujikak adierazi du salerosketaz harago doan ekitaldia dela: "Guk kultura bertatik bertara gozatu nahi dugu. Desiratzen gaude betiko Azoka berreskuratzeko". Hain zuzen, Durangon bilduko baititu berriz kulturgileak eta kultur-zaleak azokak abenduaren 4tik 8ra, aurrez-aurre eta baita online ere.\nBaDA! lemapean, "emozio handiz" ekingo diote urteroko zitari eta eskaintza kulturalari eutsi nahi izan diote, bertaratzen direnek gozatu dezaten. Gerediaga Elkarteko zuzendariak esan du ziurgabetasuna izan dela nagusi azken hilabeteetan osasun-neurrien karietara. "Hainbat plan izan ditugu eskuartean, azkenean bi modutara egitea erabaki dugu". Biko aukerak bada, zaleen osasuna bermatuko duela dio beraz, eta lehentasun gisa hori bera ezarri dute: "Kultura babestu nahi badute, osasun-arauak errespetatu ditzatela, Azoka barruan eta baita Azoka kanpoan ere" gehitu du. Hala bada, 5 txanda izango dira ordu eta erdiko tarteetan sartzeko. Guztira 1.200 lagun izango dira gehienez gunean. Guztion ardurari garran-tzia eman ez ezik, parte hartzaileei eskerrak eman dizkiete antolakuntzatik: kultur eragileei, elkarteko bazkideei, boluntarioei€ "Guztiok egingo dugu posible 56. edizioa".\nLandako guneko irudiak, iazko azokaren edizio ezohikoan. DURANGOKO AZOKA\nOhiko egoeretan eskolei aukera ematen zieten bertaratu, eta haien-tzako propio prestatuko egitarauan parte hartzeko. Egoerak, eta multzokatze handiek izan dezaketen arriskua dela eta, ez da izango ikasle eta irakasleentzako aurrez-aurreko ekimenik. Trukean, PortaDA egitasmoa antolatu dute kultur transmisioaren alderditik harremana mantentzea estrategikoa dela iritzita. Eskolak Azokan izan ahalko dira nolabait beraz, lehiaketa moduko horren bitartez: Euskarazko liburu eta diskoak ezagutzeko helburuarekin, eta gaztetxoen sorkuntza sustatze aldera, liburu eta diskoen portadak izango dira lehiaketako gaia. Bi sari izango dira: lehen eta bigarren hezkuntzako etapetarako bana. Hala bada, gazteagoen artean saritua suertatzen den eskolak Iratxoen kantu sekretuak ikuskizuna izango du eskolan. DBH eta batxilergoko mailetako irabazlearen eskolak Huntza taldearen bisita jasoko du.\nBerritasun horrez gain, sortzaileei ere bultzada eta tresnak eman nahi dizkie elkarteak. Orain arteko DA! PRO egitasmoa bada, eraldatuko dutela azaldu du Mujikak: "O-rain arte musikaren alorreko sortzaileekin lotuta egon da bakarrik eta egun bakarreko jardunaldia izan da; aurten lau eguneko egitaraua izango du, eta hainbat diziplina landuko ditu". Hariari eutsita baikor azaldu da etorkizuneko proiektu berriak sortzeko, ikusgarritasuna emateko, harreman berriak egiteko balioko duelakoan.\nHalaber, laugarrenez antolatu dute Durangoko Azoka Beka. Oinarri digitala duen proiektu bat diruz lagunduko dute, eta Azokak iraun bitartean izango da haren irabazlearen berri. Bestalde, iazko bekaren irabazleek, Maia Iribarnek eta Paxkal Irigoienek, Bañolet izeneko ikus-entzunezkoa aurkeztuko dute.\nUrte batzuk dira jada Huntza taldeak azokan parte hartzen duela. Oraingoan Ezin ezer espero diskoa aurkeztera datoz. "Gure ibilbideari omenaldia egiten dion lana da", azaldu du taldeko bibolin-jole Aitor Huizik. Sorkuntza prozesuari, bizipenei eta pandemiari berari begirako diskoa dela kontatu du. "Diskoaren izenari eta filosofiari men eginez ez genuke ezer espero beharko. Hala ere, urte zail hauen ostean izan ez ditugun kontzertuak eta birak izatea espero dugu". Ildo horri eutsita, gozatzeko eta gozarazteko desiratzen daudela gaineratu du.\nSoinu eta itxura berriarekin dator Huntza eta jabe dira kideak. Haien ustez taldeak pertsonak bezala etengabe eboluzionatzen dira: "Diskoa argazki baten modukoa da, artistaren momentuko eboluzioaren adierazle", Huizik. Aitortu du ez zituztela espero halako kantak, baina gustura daude egindako lanarekin eta egiteko moduarekin. Izan ere, jendeak espero zezakeena ahaztu dute eta "modu naturalagoan" egin dituztela adierazi du, Aldapan gora abesti ezagunaren zama "handia" adibidera ekarrita. Azokari dagokionez, bat dator Mujikarekin. Salerosketagatik bainoago, nahiago dute ekimena jendearekin egoteko: "Baditugu diskoak saltzeko beste bide batzuk. Durangon feedbacka jasotzen dugu". Huiziren esanetan, hori da aurrez-aurrekoaren garrantzia eta, beraz, bertan izango direla gaineratu du, entzuleen iritziak entzuteko prest.\nBestetik, Kaserna taldea ere han izango da. Izena berria duten arren, Mr. Pongo zenaren errautsetatik sortutako proiektua da: "Taldearen azken urteetan aldaketa ugari izan genituen partaideetan eta baita estiloan ere, hala ere, proiektuak jarraitzen du, nolabait". Baterian aritzen da Iker Arana urduñarra, 2021ean aurkeztu zuten proiektua: Gelditu da denbora. Urte bereziak izanagatik ere, oso emankorra dela azaldu du Aranak, kantuak eginak zituzten, eta beraz, etxealdia diskoa fintzeko probestu zuten. "Bai plataformetan eta baita medioetan ere oso harrera ona izaten ari gara", esan du musikariak. Hauek ere ez dute lehen aldia azokan, 2017an bertan izan ziren, baita Ahotsenean jo ere.\n"Oso esperientzia polita izan zen guretzat, eta pozik gara itzultzeko". Haien proiektuari sona emateko ezinbestekotzat jo du zita: "Erakusleiho bat da azkenean, bai kontzertuak lotzeko eta jendearekin egoteko". Euskal Herriko jende asko biltzeak dituen onurez gain, azpimarratu du beste proiektu batzuk ezagutzeko aukera bikaina dela.\nAinhoa Urien Abadiñoko idazleak Poesia zaurien ukendu saiakera lana kaleratu zuen iazko irailean. Poesiaren bitartez gaixotasunaren eta gorputzaren gaineko gogoeta egiten du Pamiela etxeak argitaratutako lanean: "Minak nolabait gorputzaren kontzientzia sortzen dizu", azaldu du Urienek. Filosofia ikasi zuen idazleak eta Xabier Leteren poemak eta kantuak atsegin zituen. Hala bada, saiakera formatuan, baina poesia eta gogoetekin Leteren lanari buruzko liburua osatu zuen. Leteren gaixotasunarekin ere lotura du lanak, idazlearen hitzetan. Gainera, Urienen arabera, "poesiaren eta filosofiaren arteko loturaz" dihardu eta, era berean "sorkuntzaren aldarri" ere bada. Bidaia-koaderno antzekoa ere izan zitekeen, egileak adierazi baitu Lete eta bere ingurua ezagutzeko bidaia gisa izan zela sorkun-tza prozesua.\nUrte luze du liburuak jada, eta bestelako dimentsio bat ere eman dio gerora, Nerea Iglesias lagun eta piano-jolearekin errezitaldi musikatuak egin baititu. "Beharra neukan liburua beste modu batera aurkezteko eta sorkuntza prozesuaz hausnartzeko". Izan ere, sorkuntzak daukan funtzio terapeutikoari arreta berezia jartzen dio lanean. Iazko sareko azokan salgai izan zen Abadiñokoaren liburua, aurten ere izango da argitaletxearen standean, eta orain arteko harrera beroari azokak beste bultzada bat gehiago emango diolakoan dago.\nDurangoko Azokaren egunez eguneko programazioa webgunean dago ikusgai jada, eta ez dira faltako liburu aurkezpenak, editoreen, idazleen eta itzultzaileen arteko solasaldiak eta mahai inguruak. Musikari dagokionez, iragarri egin dituzte Ahotsenea egitasmoaren barruan, Plateruena antzokian, izango diren 50 taldetik gorakoak, han izango dira, besteak beste Sueder, Onki Xin, Konpost edo Nahiak Nahi taldeak, Euskal Herriko eszenaren lagin anitz bezain esanguratsua. Hartutako neurrien artean, kontzertuetarako izen ematea da nabarmenetako bat, eta azokaren webgunearen bitartez egin beharko dute.\nEl Gobierno foral presenta en la Azoka de Durango sus novedades editoriales.


Albisuk etxean ospatuko du 2022ra arte Asegarcerekin sinatu duen kontratua | Kirolak | GARA\nAlbisuk etxean ospatuko du 2022ra arte Asegarcerekin sinatu duen kontratua\nAtaungo atzelariak bost urterako luzatu duBilboko enpresarekin duen harremana eta gaurbere herriko Auzoeta pilotalekuan jokatuko du.\nAlbiste onak Jon Ander Albisu atzelari ataundarrarentzat. Asegarcek atzo jakinarazi zuenez, pilotariak bost urterako luzatu du bere kontratua eta Bilboko enpresarekin jokatzen jarraituko du 2022. urtera arte. Albistea, gainera, ez da edozein egunetan zabaldu, juxtu bere herriko Auzoeta frontoian jokatu bezperan. Albisuk Axier Artegarekin osatuko du bikotea partida nagusian Iñaki Artolari eta Mikel Larunberi aurre egiteko. Jaialdia 22.00etan hasiko da eta ETB1ek eskainiko du zuzenean.\nAlbisuren kontratu berritzeak ez du inor ezustean harrapatu, lehendik ere koadro profesionaleko atzelari onentsuena izateaz gain, gipuzkoarrak uda bikaina egin duelako 2017 honetan. Donostiako Torneoa –Artolarekin– eta Zarauzkoa –Bengoetxea VI.arekin– irabazi ditu, eta beste bi final ere jokatu ditu: Gasteizen 21ean geratu zen Urrutikoetxearekin eta Logroñon 19an Ezkurdiarekin. Zarautzen pilotari onenaren saria ere eman zioten.\nJon Ander Albisuk 27 urte ditu eta 2010eko uztailean egin zuen debuta, 20 urte zituela. Horrek esan nahi du sinatu berri duen kontratua amaitzerako 32 urte izango dituela eta hamabi beteko dituela Asegarceko pilotari modura. Zenbaki oso aipagarriak duen adinerako.\nBinakakoa Beran hasiko da\nAurtengo Binakako Txapelketa Berako Eztegara pilotalekuan hasiko da datorren azaroaren 24an. Halaxe jakinarazi zuen atzo Aspek. Kontua da Berako frontoiak 75 urte betetzen dituela aurten eta urtemuga hori ospatzeko jaialdi berezia antolatu nahi izan dutela herrian. Oraindik ez dakigu zein bi bikotek jokatuko duten estreinako partida hori, baina bai sarrera erosten duen zale bakoitzak postal bana jasoko duela, pilotalekuaren antzinako argazki batekin apaindua.\nBestalde, Eibarko enpresak adierazi zuen jada 30 sarrera bakarrik geratzen zaizkiola Lau eta Erdiko finalerako, denak 80 euroko salneurria dutenak.


Pazientea ezagutzen dugu eta tratamendu prebentibo eta sendagarria eskaintzen diogu, jarraitua eta, batez ere, kasu bakoitzari egokitua. Zure hortzak zaindu eta leheneratuko ditugu, beti erakuts dezazun zure irribarrerik politena\nZure aho-hortzen osasuna (hortzak, ezpainak, ahosabaia, hortzoiak, orofaringea, masailezurra, ATM, etab.) modu naturalean zaintzen eta begiratzen dugu, hortz guztiak ahalik eta luzaroen izan ditzazun. Horretarako, bereziki garrantzitsuak dira prebentzioa eta aldizkako azterketak.\nHasierako ebaluazioa egin ondoren, zure kasua aurreratuago dagoela ikusiz gero, ahoaren azterketa osoagoa eta sakonagoa egingo dizugu, moldeak, erradiografia bereziak eta argazkiak barne. Horrela, zure irribarrerako eta mastekatze-funtziorako tratamendurik onena gomendatu ahal izango dizugu.\nEnpasteak, enpasteak ordezkatzea, endodontziak, berreraikuntza, zigilatzeak eta traumatismoak.\nAho-hortzen higiene onerako, gomendatzen dizugu hortzak garbitzea egunean bitan, gutxienez.\nErabili kalitatezko hortzetako eskuilak, haria eta/edo hortz arteko eskuilak.\nErabili hortzetako pasta eta kolutorio egokiak.\nErabili haur eta nerabeentzat bereziki gomendatutako fluorra.


"Elkarbizitza indartzen ikasi behar dugu" - Irutxuloko Hitza : Irutxuloko Hitza\nTheus Conejo, Kichwa Otavalo kultur elkartea\n"Elkarbizitza indartzen ikasi behar dugu"\nAmara Berriko jaien egitarauaren barruan, kultur aniztasunaren ospakizuna egingo dute ‘Koloretako arrozak’ egitasmoaren bidez. Probestu plazan elkartuko dira igandean, eta 11:00etatik aurrera, munduko hainbat herrialdetako arrozak prestatuko dituzte. Era berean, euskal dantza ikuskizuna eta munduko musikak entzuteko aukera ere izango da. Donostian aritzen den Kichwa Otavalo kultur elkarte ekuadortarrak ere hartuko du parte jaian.\nTheus Conejo, Kichwa Otavalo elkarteko kidea. (Argazkia: Sara Ibarguren)\nNoiz sortu zen Kichwa Otavalo kultur elkartea?\n2003an sortu zen, eta orain arte lanean jardun dugu kultur elkarte gisa. Ekuadorrekoak gara gehienok, eta Euskal Herriko festa kulturaletan parte hartu izan dugu. Bereziki, Urola Kostan mugitu izan gara, baina Donostian ere aritu gara askotariko ikastaroak ematen.\nBeraz, ez da Donostiako elkarte bat bakarrik. Euskal Herri osoan aritzen zarete?\nBai. Kichwa Otavalok Euskal Herrian dauden etorkinen bigarren belaunaldia hezi nahi du kultur aniztasunean. Ni duela 29 urte iritsi nintzen Euskal Herrira, baina orain bigarren belaunaldiaz hitz egiteko unea da, gure seme-alabez, alegia. Belaunaldi horrek ere jakin behar du aniztasuna zer den: jatorriak, hizkuntzak, kulturak… Kultur elkarte gisa eman beharreko pausoak direla uste dut. Zuek, euskaldunok, ere fase hori pasa duzuela uste dut. Kanpoko jendea etorri da hona bizitzera, bertakotu egin dira, eta orain gazteok belaunaldi berria zarete. Kultur aniztasuna zer den ongi ezagutzen duzue, baina etorkinok ere ikasi behar dugu elkarbizitza indartzen.\nZein jarduera egiten dituzue integratzeko?\nNormalean, integrazio kulturala elkarrekin hitz eginez eta elkarrekin batuz lortzen da. Ni Donostian duela hiru hilabetetik bizi naiz, eta Kichwa Otavalo kultur elkarteak hemen eragiteko modu bat zera izan daiteke: gune desberdinak zabaltzea. Horrez gain, bertako jendearekin integratu behar dugu, eta gizartean parte hartu behar dugu. Gure jendeari hori eskatu behar diogu, izan ere, harremana dugu Bolivia, Peru, Honduras, Nikaragua eta inguruko herrialdeetako jendearekin, eta latinoamerikarrok elkar ondo ulertzen dugunez, errazagoa izango da elkarrekin hemen integratzea lortzea. Koloretako arrozak bezalako festa batekin ez gara guztiz integratuko, baina lagunduko digu horretan.\nDonostian bizi den zenbat jende dago Kichwa Otavalo elkartean?\nGaur egun, 68 kide ditu elkarteak. Baina Donostian bizi garenak, egia esan, ez dakit zenbat garen. Normalean, jarduera kultural bat antolatzeko biltzen gara guztiok. Gutxienez, urtean behin elkartzen gara, baina esan bezala, eskualde desberdinetan bizi gara. Hala ere, kitxua komunitatea handiagoa da; 68 elkartean gauden kideak bakarrik gara.\nIgandean Amara Berriko ‘Koloretako arrozak’ egitasmoan hartuko duzue parte. Lehenengo aldia da?\nBai, Donostian horrelako zerbait egingo dugun lehenengo aldia da. Hedabide digitala daukagu, eta bertan argitaratzen ditugu egiten ditugun lan txikiak. Horren bidez ezagutu eta gonbidatu gintuzten parte hartzera, eta oso pozik gaude. Gure aletxoa jarriko dugu, eta, horrela, bizilagunek hobeto ezagutuko gaituzte.\nZer prestatuko duzue? Zenbaten artean?\nEsan bezala, elkartean jende asko gaude, baina lau pertsona arituko gara igandean arroza prestatzen. Hala ere, oraindik ez dakigu zehazki zer egin. Ekuadorren arroza prestatzeko modu asko daude, izan ere, herrialdean hamazazpi nazionalitate daude, eta bakoitzak bere erara prestatzen du. Bakoitzak bere gustukoena proposatuko du, eta bozkaketa egingo dugu. [Barrez]\nZuk zein arroz motari emango zenioke botoa?\nNi neutrala naiz, izan ere, arroza ikaragarri gustatzen zait. Besteek erabakitzen dutenarekin ados egongo naiz.\nFamilia giroan ikasi al duzue arroza prestatzen?\nEkuadorren arroz asko ekoizten da. Potentzial ekonomiko handia du, bananek bezala, eta guretzako funtsezko platera da, ia egunero jaten dugulako. Horrez gain, gastronomia familiako tradizioak ere markatzen du. Normalean emakumeek kozinatzen dute, amek edo ahizpek. Beraiengandik ikasten joan gara, pixkanaka, eta batzuek beste batzuk baino gehiago jakingo duten arren, arroz goxo bat prestatzen saiatuko gara.\nBaduzue harremanik parte hartuko duten beste elkarte batzuekin?\nBai, ezagutzen ditugu batzuk. Hala ere, igandean elkarren arteko harremanak estutzea gustatuko litzaiguke. Aurrerago, beste festa bat ere egin nahiko genuke, nukleo kultural bat eratzeko. Azken finean, elkarte bakoitza bere aldetik doa, baina uste dut kultura arloan bereizketa horrek ez lukeela existitu behar. Denok bat egin behar dugu integrazioa benetakoa izan dadin.\nDonostian, bertako jendearekin integratuta sentitzen zarete?\nBueno, uste dut sektore batzuetan oraindik atzerritarrok ez garela guztiz integratuak sentitzen. Baina horretarako lan egin behar da, eta ekinbide kultural eta gastronomikoek, adibidez, lagundu egiten dute. Bakoitza bere aldetik joan beharrean, talde gisa jokatu behar dugu.


Bermeoko Gazteentzako Informazio Zerbitzuaren laguntzagaz, Erdu Txo! Gazte Asanbladak lehenengo aldiz antolatu duen lehiaketa da hori. Parte hartzaile horiek guztiek modalitate bitan banatuta parte hartu dute; Asier Zaldua wrote a new post, Urmaiz abesbatzak Araban abestuko du igande honetan, on the site Goierriko Hitza 11 minutes ago\nIgande honetan Ormaiztegiko Urmaiz abesbatzak kontzertua emango du Arabako Quintanilla de la Ribera herrian. Emanaldia bertako kultur gunean izango da eta 12:30ean hasiko da. Ormaiztegiarrek Mirandako orfeoiarekin Asier Zaldua wrote a new post, Idiazabaldarrek Martuteneko kartzelan daudenen presoentzako bilketa egingo dute, on the site Goierriko Hitza 15 minutes ago\nIdiazabalen Martuteneko kartzelan dauden presoentzat bilketa antolatu dute. Gehien behar dutena artilezko txanoak, barruko arropa berria (bai emakumezkoena eta bai gizonezkoena), bainuko oinetakoak (41etik 44ra), Busturialdeko Hitza wrote a new post, Turroia egiten irakatsiko dute zapatuan, Ereñon, on the site Busturialdeko Hitza 49 minutes ago\nUdalak zehaztu du hamar marrazki aurkeztu dituztela lehiaketara, “den-denak bikainak”. Udalbatzeko kideek eratu dute epaimahaia, eta, esan dutenez, hautetsiek “benetan gaitz” eduki zuten lehenengo saria zeini Gaiak\tBereziak\t© Goierriko Hedabideak S.L.


Dimatik urtengo da erlojupeko probea\nHilaren 2, 3 eta 4an izango da Rallystone 2014 eta Arratiatik domekan, hilak 4, pasauko da. Lemoatik Igorrera N-240tik etorriko dira eta Dimara BI-2543tik joango dira. Diman, 09:30ean erlojupeko urtekerea izango da. Aurten, 45-50 auto inguruk hartuko dabe parte, tartean, Iban Eguskitza eta Oscar Padilla arratiarrak BMW E-21 bategaz.\nAuto klasikoak, hau da 25 urte baino gehiago dituen autoak hartzean dabe parte Real Peña Motorista Bizkaiak antolatuten dauan nazinoarteko hiru eguneko proba honetan. Bilboko Arenalean egongo dira partaideak, hilaren 2an, arrastiko 16:00etan eta 17:45ean izango da lehenengo etapearen urtekerea. Hirugarren egunean pasauko dira Arratiatik. Bilbotik 09:00etan urten eta Diman ordu erdi barru inguru egongo dira. Han, erlojupeko probeak izango dau urtekerea. Dimako eskola aurreko parkinetik urten eta Lamindaora joango dira partaideak Areatzara bajatuteko. Antolatzaileen ustez, hori izan daiteke parterik ikusgarriena. Erlojupekoa amaituta, handik Barazarrera eta Ubiderantza abiatuko dira.\nRallystone 2014 Bilbon amaituko da 13:00etan.\nWalter Röhrl Saria\nAurten Walter Röhrl-ek Bilbon Firestone Rallya irabazi ebala 40 urte betetzen dira eta antolatzaileak bere izeneko saria emotea irabazleari ebatzi dabe. Kantabria, Katalunia, Madril, Asturias eta Euskal Herriko lurralde guztietako partaideak neurtuko dira Rallystonen.\n"Atzen urteetan auto kopurua murriztu bada be, faboritoak ostera, gero eta gehiago dira" dino Juan Domingo Goti antolakuntzakoak. Honen ustez aurten, podioa egiteko posibilidadea daukie "gitxienez" hamar taldek. Aurtengo Rallystone irabazteko aukera handiak honeek ditue: igazko irabazleak Madrazo eta Domingok (Kantabria), BMW 2002 Tii; 2011ko irabazleak Reketa eta Cepedak (Euskadi), VW Golf GTI; aurreko hiru urteetan beti podiumean egon diran Santamaria eta Renteriak (Euskadi-Kantabria), VW Golf GTI; Kantabria aldean trofeo ugari irabazi dabezan Colina eta Albok (Kantabria), Ford Escort Mk2; edo Espainia osoan trofeo ugari irabazi dabezan Pindado eta De Pablos-ek (Madrid), Porsche 911 SC.


ULMA fatxada aireztatua efektu optikoarekin Santa Maria de la Paz abegi-zentroan — Begira - Ulma aktualitatea\nULMA fatxada aireztatua efektu optikoarekin Santa Maria de la Paz abegi-zentroan\nULMA Architectural Solutions presente Madrilgo abegi-zentroaren eraberritzean\nSanta Maria de la Paz abegi-zentroak 1981ean ireki zituen ateak etxerik gabeko pertsonei babesa eta arreta osoa emateko misioarekin. Egun, instalazioak aldatzeko obren barruan, Babes-Egoitza zentroa eraiki da 110 pertsonentzako tokiarekin. Proiektuaren helburu nagusia espazio erosoak sortzea zen, bai barruan eta bai kanpoan, zerbitzua eskaintzen zaien etxerik gabeko pertsonek maila pertsonalean, fisikoan eta psikologikoan bizi duten egoera zaila kontuan hartuta.\nPremisa horien barruan, proiektuaren ardura izan duten arkitektoek “DAU Arquitectos” “fatxadaren diseinua erakargarria eta, ordena modular, dotore eta diskretu baten barruan, erabiltzaileei poztasun pixka bat eman ahal ziena” izatea nahi zuten.\nTestuinguru horretan, UR testura aukeratu zuten, efektu optiko ikusgarria eskaintzen duena. Fatxadan kolore desberdinak erabili direla ematen du, ilusio hori sortzen du, nahiz eta, benetan, kolore bakarra den, tonu desberdinen efektua lortzen duena. Testuraren akaberari esker lortzen da hori, norabide desberdinean instalatutako uhinei esker (bertikala, diagonala eta horizontala).\nGogobetetasuna eta harrotasuna azken emaitzarekin\nLehen aldia da arkitektura estudio horrek ULMA Architectural Solutionseko hormigoi polimeroko fatxada aireztatuekin lan egiten duena, “testura eta kolore aniztasunari dagokionez, materialak eskaintzen dituen aukerek erakarri gintuzten, eta, ULMA enpresa serioa izateak eta sektorean esperientzia izateak”.\nBehin obra amaituta, amaierako emaitzarekin pozik geratu dira: “Gogobeteta geratu gara, hasierako bileretatik ohartu ginen erabateko eraikuntza soluzioa planteatzen zigutela, akabera materialen inguruan (bere berezitasun guztiekin) eta subegitura eramaileen inguruan. Ondoren, ULMAko taldeak parte hartu zuen sortu ziren ataltzeen aldaketetan, fatxadaren kalitate handiko amaierako akabera lortzeko, akaberarekin bereziko harro gaude”.\nULMA fatxada aireztatua efektu optikoarekin


Pasa den larunbatean taldeko zenbait igerilari Sari desberdinetan parte hartzen izan ziren, goizean Tolosako San Juan Sarian eta arratsaldean Irunen, San Martzial Sarian.\nGipuzkoa eta Euskadiko txapelketak igerileku luzean izango direnez, igerileku luzera pasa aurretik motzean zenbait proba egin eta txapelketako erritmoa hartzeko baliatu genituen bi sari hauek. Gauza horrela, gure igerilariak oso txukun aritu ziren, euren marketatik oso gertu eta sentsazio onekin atera ginen gainera.\nMikel Esnal 5garren 100 libreko markari esker\nGoizean Tolosan izan ginen San Juan Sarian. Bertan Mikel Esnal, Haitz Mitxelena, Iñigo Ibarburu, Itsaso Tolosa eta Nahia Jie Villamediana izan ziren lehian.\nHaitzek 200 eta 100 tximeletan egin zuen igeri eta ondoen 200 eko proban ikusi genuen. Oso luze eta teknikoki txukun aritu zen eta bere marka onenetik gertu ibili zen froga hontan 2'10''59 eginez.\nMikel Esnalek 50 eta 100 libre frogetan jardun zuen. Bietan oso txukun aritu zen. 50eko frogan 24''54 egin zuen eta 100ekoan 53''48 egin zuen. Azken froga hontako markari esker lortutako 675 puntuek FINA puntuen araberako sailkapenean 5garren sailkatuaren saria jasotzeko balio izan zioten.\nItsaso Tolosa 100 bizkar eta 200 bizkar frogetan aritu zen. Bietan ondo aritu bazen ere 200eko frogan aldaketa nabarmena ematea lortu zuen, frogaren lehen zatia askoz ere lasaiago eginez eta froga bera askoz ere hobeto maneituz. Benetan garrantzitsua izan zen hau, izan ere azken aldian froga hontan kontrolik gabe ateratzen zen eta amaitzea asko kostatzen zitzaion.\nIñigo Ibarburuk 200 libre eta 100 libren egin zuen igeri goizean. Txukunen 100 libren aritu zen, 54''66rekin bere markatik oso hurbil.\nAzkenik, Nahia Jie Villamediana alebina ere izan zen lehian. Nahia Jie 200 bizkar eta 100 tximeleta frogetan aritu zen. Azken hontan 1'23''54rekin bere marka pertsonala hobetzea lortu zuen eta 200eko frogan bere markatik pixka bat hurrundu bazen ere nahiko txukun aritu zen.\nOrokorrean gure igerilariek maila ona eman zuten goizean. Haitz bere bi frogetan nagusi izan zen, Itsasok 100 metroetan laugarren postua lortu zuen eta 200 metroetan bigarrena. Iñigo 3garren izan zen 200 libren eta 4garren 100 libren (maila absolutuan). Mikel Esnal 3garren izan zen 50 libren eta 100 libren bigarren eta Nahia Jie 6garren 200 bizkar-en eta 5garren 100 tximeletan.\nSAN MARTZIAL SARIA\nIñigo Ibarburuk 400 libreko Espainiako gutxienekoa lortu zuen 4'16''19 eginez\nOrotara urre bat, 3 zilar eta 2 brontze ekarri zituzten 4ren artean\nArratsaldean Itsasok, Haitzek eta Mikel Esnalek goizeko frogak errepikatu zituzten Irungo San Martzial Sarian. Iñigok aldiz 50 libre eta 400 libre frogetan aritu zen sari hontan. Nahia Jiek arratsaldean ez zuen lehiaketarik izan.\nSari hau oso luzea izan bazen ere gure igerilariak berriro ere oso txukun aritu ziren. Itsasok goizean ikasitakoarekin jarraitu eta bai 100a eta bereziki 200a oraindik ere hobeto egin zituen, azken hontan 2'25''89 eginez eta bere marka pertsonalera gehiago gerturatuz. Itsasok zilarra eskuratu zuen 100 bizkar frogan eta brontzea 200ean.\nHaitz Mitxelena txapeldun izan zen 200 tximeletan, goizekoa hobetzerik izan ez bazuen ere.100 tximeletan brontzea izan zen.\nMikel Esnal gozieko marka ederretan ibili zen eta 50 libren txapeldunorde izan zen 24''63rekin eta 100 libren (gaueko zortziretan jada) 6garren izan zen 54''19rekin.\nAzkenik Iñigo ibarburuk 50eko froga polita egin zuen bere marka pertsonala 25''28an utziz eta arratsaldeko azken frogan, 400 libren sekulako froga eginez 4'16''19 egin zuen, kontzentrazioa mantentzeko gaitasun handia erakutsiz eta Espainiako Txapelketarako gutxieneko berri bat lortuz. Azken froga hontan Iñigo txapeldunorde izan zen eta bi frogetan taldeko errekor berriak ezarri zituen.\nGauzak honela, gure igerilariek azken txapelketak prestatzen jarraitzen dute. Asteburu hontan Gipuzkoako Txapelketa izango dute Donostiako Paco Yoldin, larunbatean goiz eta arratsaldez eta igande goizean ere bai.


2013-05-01 at 17:48\nKriston negozioa dago honen inguruan montatuta. Eta egia da konsumitzaileak ez direla ezertarako kontuan eduki. Beraientzat benetan baliagarri izango lirateken datuak ez ditu inundik inora eskura. Berrizere konsumitzaile itxuak nahi dituzte.\nJende gutzik daki, gainera Espainian txazpuza partikular bat dagoela, hau da kontadore sistema jartzen ari direla eta beraien arten konpatibilitaterik gabe.\nEz litzateke horren zaila izango kontadorek komunikazio bidirekzionala izatea, hau da, informazio guzia banatzaileari bakarrik eman baharrean, bezeroari ere erraztea. Horrela sistemen integrazioa lortu ahal izango litzateke, hordutegietara kontsumoak egokitu, potentzia razionalizatu, kontsumoaren patroia jakin, konpainia desderdinen eskeintzak konparatu, tarifak, zein den gure kostuen jatorria, eta gauza erabilgarri askoz gehiago.\nBaina ez, azkozere obeto bezero itsuak eta babesgabean edukitzea, beraiekin bentaja handiagoarekin lehiatzeko era bait da. Geroz eta onura potologoagoak edukitzeko.


ULMA Piping FIGHT FAKE PRODUCTS egitasmoarekin bat eginda — Begira - Ulma aktualitatea\nEgitasmoak ekoizle ospetsuak elkartzen ditu, tutu, brida eta osagarri faltsuen aurka borrokatzeko. Orain arte 17 fabrikatzailek egin dute bat proiektuarekin, lehia desleialaren aurka elkarrekin ekintza plan bateratu bat garatzeko, horrek arriskuak eragiten baititu industriarentzat zein gizartearentzat.\nMerkatu paralelo bat dago, non kalitatearen ordez produktu merkeagoa erabiltzen den. Kalitatea tea kostu baxua konbinatzeko ahaleginean, enpresa eta saltzaile askok legearen muga zeharkatzen dute, horrek dakarren guztiarekin.\nIldo horretan, egitasmoaren helburua oso argia da: legez kanpoko ekintzen aurka borrokatu, erabiltzeko dauden bitarteko guztiekin. Bataila horretan argi utzi nahi da praktika horiek Legea urratzen dutela.


Hemen zaude: Home / Archives for Otsaila 2011\n2011 - 02 - 08 EGILEA: Bizkargi Konta iezadazu\nBIZKARGI Musika eta Dantza Eskolako ikasleek, datorren astean, bigarren hiruhileko ekintzei hasiera emango dio, Elkarguneko aretoan eskainiko duten lehenengo entzunaldiarekin. Otsailaren 16an, asteazkenean, 18:30etan hasiko da. Bertan, musika tresna ezberdinen doinuak izango dira entzungai: biolina, pianoa, akordeoia, saxofoia, tronpeta, perkusioa, trikitixa, e.a.\n*Bigarren kontzertua, otsailaren 25ean, ostiralean, izango da. Elkarguneko areto nagusian, arratsaldeko 18:30etan, Walt Disney-ren marrazki bizidunez girotutako musika. VI. MUSIKA TRESNAK AUKERATZEN zikloaren barne, Donostia eta Azkoitiko ikasleek osatzen duten Flauta Orkestra eta Bizkargi Abesbatzaren eskutik.\n*Hirugarrena, otsailaren 25ean eta 22:00etan, Kukuherri aterpetxeko KUKU Aretoan. Musika Eskolako JAZZ-ROCK Taldeak Rocio Larrañaga abeslariaren kolaborazioarekin, emanaldi berezi bat eskainiko dute.\nAtala(k): Orokorra Etiketa(k): bizkargi, elkargune, entzunaldia\n2011 - 02 - 07 EGILEA: Bizkargi Konta iezadazu\nOt sailaren 25ean, arratsaldeko 18:30etan, ELKARGUNEKO Areto nagusian, ikasle gaztetxoenak, WALT DISNEY-ren marrazki bizidunez girotutako musikarekin gozatzeko aukera izango dute.\nMUSIKA TRESNAK EZAGUTZEN: ikasle gaztetxoenei zuzendutako ekintza-ziklo berezia da. Izenburu berria izan arren, ekimen hau, urtero, bigarren hiruhileko ekintzen barne antolatzen da.\nHelburua: ikasleari, musika eskolan ikasteko aukeran izango ditun musika tresnak aurkeztea da.\nAurten, ekintza-ziklo honi hasiera emateko, DONOSTIAKO eta AZKOITIKO ikasleen artean emanaldi berezi bat prestatu dute. TRABESKAKO FLAUTA eta AHOTSA izango dira protagonistak. Walt Disney-ren marrazki bizidunez girotutako doinu ezberdinak entzungai izango ditugu; batetik, FLAUTA Orkestra eta BIZKARGI Abesbatza elkarlanean arituko dira, eta bestetik, Flauta Orkestrak bakarkako doinuak eskainiko dizkigu.\nAtala(k): Orokorra Etiketa(k): azkoitia, disney, elkargune, musika eskola\nKUKU Aretoan – Jazz-Rock Taldea\n2011 - 02 - 06 EGILEA: Bizkargi Konta iezadazu\nDatorren ostiralean, otsailaren 25ean, gaueko 22:00etan, Kukuherri aterpetxeko KUKU Aretoan, Musika Eskolako Jazz-Rock Taldeak, Rocio Larrañaga, abeslariaren kolaborazioarekin, kontzertu bat eskainiko du. Emanaldi honetan, taldea, Jazz-Rock estilo ezberdinetan arituko da, batetik sei doinu instrumentalen bidez eta bestetik, hiru doinu, ahotsa protagonista delarik.\nBestalde, eta kontzertu hau amaitu ondoren, publikoak, entzuteaz gain, jotzeko ere aukera izango du. Beraz, antolatzaileak, estilo honetako musikazale guztiei gonbidapena luzatu nahi die bertan parte hartzeko.\nAtala(k): Orokorra Etiketa(k): jazz, kuku, rock, talde


Fermin Etxegoien Bilbon — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Fermin Etxegoien Bilbon\nFermin Etxegoien Bilbon\nJulen Gabiria 2005/06/24 08:13\nHurrengo astelehenean, 20:00etan, Fermin Etxegoien izango dugu Santutxun, Neurona eta Zeurona (Pamiela) saiakerari buruz berbetan.\nLan honek 2003ko Zelaia Saria lehiaketan aipamen berezia jaso zuen, epaimahaikoaren iritziz "hizkuntza hautatzearen auzia estetikaren ikuspegitik aztertuz, eta pertsonal eskarmentu eta gogoetan oinarriturik, ez-ohiko gogoeta-proposamen interesgarri, eraginkor eta ausarta egiten duelako".\nHizkuntza estetika bezala, hara hor Etxegoien oñatiarraren proposamen interesgarria, solasaldi sakon eta mamitsurako bidea emango diguna.\nDesiatzen gaude Etxegoienen bloga irakurtzen hasteko.\nAtzo gozau egin genduan Fermin Etxegoienen berbaldiaz, ederto gozau be. Berak esan legez, hizkuntza estetikaren asuntoa ez da kontu barria, beste askok jorratu dabelako konsziente edo inkonszienteki.\nEta zer demontre da estetikaren hau? Laburbilduta, hizkuntza apur bat desideologizau, desakralizau eta sekularizau. Ez dau tratamendu zehatzik eskainten, baina bai diagnostikau: hizkuntza zelan erkargarria egin, bai abertzaleentzat, baita espainiar nazionalisteentzat, anarkoentzat, munduko uritarrentzat...\nAdibide batzuk atara ziran: Ruper Ordorikaren estetizismoa (ideologizazinoaren ganetik), Sustatu-n planteamendua (euskararen alde baino, euskaraz), Asisko Urmeneta eta Zazpiak Batmanenak, blog komunitatea,...\nKultura, medioak, etorkizunak... Halako gaien inguruan idazten duen beste Etxegoien bat, Alain Etchegoyen, Frantziako Gobernuaren komisionatua. Paperezko prentsaren heriotza pronostikatu ei du, Prospektiban irakurri dudanez.\nFerminek argi laga eban ez dabilela edertasunari buruz, itxura, forma edo azalari buruz baizik.\nNeuk, ulertu dodan moduan, berbek belarrira jotzen daben erak jorratzen ditu Etxegoienek. Zergaitik egiten ditugun "eten estetikoak": "A toda ostia jun nintzan autopistan" esaldia, esate baterako.\nZergaitik ez ditugun batuerazko berbak erabilten batzuetan eta "baserritarkerietan" (berba hau neurea da) erortzen garen uritarrok, kalekumeook: "Noviembrian etorriko da primua" adibidez, edo gazte batek zenbakiak erdaraz esatea, agian jatorragoa dalakoan.\nBeste galdera bat da ia zergaitik ondo kontzientziatutako jenteak (abertzale askok, adibidez) euskaraz jakin bai baina erabili ez dauan egiten. Euskararen plastika gustetan ez jakielako, agian? Hizkuntzagaz jolasten ez dabelako?\nOrain dala urte batzuk "txosten" berba erabilteak eragin ahal ebazan sekulako barreak. Batzuk konnotazino sexualak be ikusten zituzten. Eta gaur egun jente askok natural erabilten dau. Edo Ferminek ipini eban "a bildua" adibidea, haren ustez plastikoki berba borobila.\nEa azaltzeko gauza naizen:\nNik ez dut hizkuntza "estetika bihurtu" nahi.\nHizkuntza bera da estetika bat. Nik zer "nahi dudan" ez dauka inongo garrantzirik hemen.\nEra berean, nik ez dut hizkuntza "desideolojizatu" nahi.\nHizkuntza bera da "desideolojizatu" egiten dena hiztunen baitan aldiro.\nHorregatik moldatzen gara lasai asko erdara jatorrean euskaldun abertzale asko.\nEstetika-linguistiko osotuagoak zaizkigulako erdara biak euskara gurea baino.\nBi aukera daude hemendik aurrera:\nHizkuntza ideolojizatzen jarraitu, berez nola desideolojizatuko zaigun behin eta berriro ikusteko.\nHizkuntza estetika bat dela onartu eta horren arabera estrategia berriak moldatu.\nHala bedi, Luistxo.\nBestela, aurreko mezuan ahaztu naz euskaldun estetikazaleen artean estetikazaleenak aipatzeaz, The Baldeko neska-mutilak alegia, Koldo Almandoz eta koadrila.\nXXI. mendeko kontuak euskaraz (eta ingelesez) kontauta, modu ezin ikusgarriagoan plazaratuta. Gutizi erakargarriak beti be. Eta ganera euskara/gaztelera betiko dikotomia astuna ganetik kenduta. Ondo dago lantzean behin ondoko hizkuntza nagusi handituaz aldatzea... Amaordeaz aldatzea, hau da.\nEz nago ados. Estetika ez da kontu bat ideologiatik kanpo dagoena. Hizkuntza tresna bat izan behar du, nire ustez. Nik ez nuke aukeratuko mailurik politena, aproposena baizik. Literatura eta hitz politak ere beharrezkoak izango dira, I think, baina niri hori ez zait interesatzen, literatura bihurtu delako literatoentzako produkto bat, meta literatura bihurtuz, eta ez bazara lizentizatua ez duzu ezer ulertzen, berdin euskaraz ze beste hiskuntzatan. Hala ere bai nago ados rollo txungo bat dela euskararen erabilera politiko kutrea. Eta Fermin nire laguna denez beti bere alde egingo dut (kontradikzioak nire buruan)\nLiburua irakurri nuenean ulertzen nuela uste nuen, baina erratuta nengoela uste dut. Ez dut harrapatzen, sentitzen dut. Seguraski testuingurutik kanpo nagoelako.\nBeno, eskerrik asko, Gabiria-blog, dena dela, nire ekarpena plazaratzeko aukera emateagatik. Banoa.\nOngi esanak barkatu eta gaizki esanak barkatu ;-) (bai, badakit, aldrebes jarri dut, kar kar kar)


Pribatutasun-politika - Laudalki\nHarremanetarako inprimakian jasotako datuen tratamendua\nHelburua: Zure eskabideari erantzutea.\nLegitimazioa: Zure eskabideari erantzutea edo/eta kontratu bat gauzatzea, Laudalkiren bezeroa baldin bazara.\nHartzaileak: Ez zaie daturik lagako hirugarrenei, legez horretarako betebeharrik egon ezean.\nEskubideak: Datuak eskuratzeko, zuzentzeko eta ezabatzeko eskubidea duzu, baita informazio gehigarrian jasotzen diren bestelako eskubide batzuk ere, eta horiek honako posta elektroniko honetara joz balia ditzakezu: info@laudalki.com.\nDatuen babesari buruzko informazio guztia\nLaudalkin interesdunek ematen diguten informazioa zure eskariari erantzuteko eta eskatutako zerbitzuak emateko erabiltzen dugu.\nEz da erabaki automatizaturik hartuko emandako datuetan oinarrituta.\nDatuak interesdunak ezabatzeko eskatzen duen arte gordeko dira, haiek gordetzeko legezko epeak aintzat hartuta. Epe horiek gaindituta ere, gorde ahalko ditugu, baina haien tratamendua mugatu, legezko betebeharrak betetzeko eta/edo erreklamazioak defendatzeko baino ez.\nZure datuak tratatzeko legitimatzen gaituen oinarri juridikoa alderdien artean egindako kontratua da –gaur egun bezero bazara edo bezero potentziala bazara–, edota, adibidez, gure webgunearen bidez egin diguzun eskaria, webgunearen erabiltzaile hutsa bazara.\nEz zaie daturik lagako hirugarrenei, legez horretarako betebeharrik egon ezean.\nDatuen transferentzia hirugarren herrialdeei\nEz da aurreikusten hirugarren herrialdeei datuen transferentziarik egitea.\nEdozein pertsonak du eskubidea Laudalkin haien gaineko datu pertsonalak tratatzen ari garen ala ez egiaztatzeko.\nInteresdunek beren datu pertsonalak eskuratzeko eskubidea dute, eta zehatzak ez diren datu pertsonalak zuzentzeko eska dezakete edo, hala badagokio, haiek ezabatzeko, besteak beste bildu zireneko helbururako beharrezkoak ez direnean. Era berean, datuen eramangarritasunerako eskubidea duzu.\nKasu zehatz batzuetan, interesdunek haien datuen tratamentua mugatzeko eskatu ahalko dute, eta, kasu horretan, erreklamazioak egiteko edo defenditzeko bakarrik gordeko ditugu.\nKasu zehatz batzuetan eta egoera partikularraren ondoriozko motiboengatik, interesdunek haien datuen tratamenduari aurka egin ahalko diote. Kasu horretan, Laudalkik datuak tratatzeari utziko dio, premiazko legezko motiboengatik edo egon daitezkeen erreklamazioak gauzatzeagatik edo defendatzeagatik ez bada.\nZure eskubideak materialki honela erabili ahal izango dituzu: idatzia bidali Laudalkira info@laudalki.com helbidearen bidez.\nZure datu pertsonalak babesteari dagokionez zure eskubideak urratuta sentitzen badituzu, batez ere zure eskubideak baliatzean gogobetetzerik lortu ez baduzu, erreklamazioa aurkez dezakezu Datuen Babesaren arloko Kontrol Agintaritzan, www.agpd.es webgunearen bidez.